open-index/open-wikipedia-markdown huggingface dataset:
ആർദ്രത സൂചിക

**ആർദ്രത സൂചിക** (humidex) എന്നത് കാനഡക്കാരായ അന്തരീക്ഷവൈജ്ഞാനികർ ഉപയോഗിച്ച സൂചനാപദമാണ്. ചൂടും ആർദ്രതയും ചേർന്ന് ശരാശരി മനുഷ്യന് ചൂട് കാലാവസ്ഥ എങ്ങനെ അനുഭവമാകുന്നു എന്ന് വിശദീകരിക്കുന്നതിനായി ഉപയോഗിച്ചതാണിത്. 1965ൽ കണ്ടുപിടിച്ചതാണ് ഇത്  തുഷാരങ്കത്തിനെ അടിസ്ഥാനമാക്കിയുള്ള മാനങ്ങളില്ലാത്ത ഒരു അളവാണ് ആർദ്രത സൂചിക.
 
**''ആർദ്രത സൂചികയുടെ  പരിധി : സുഖത്തിന്റെ നില **':
 
* 20 to 29:അല്പം സുഖക്കുറവ്
* 30 to 39: കുറച്ചധികം സുഖക്കുറവ്
* 40 to 45: വലിയ സൂര്യാഘാതം സംഭവിക്കാം

ആർദ്രത സൂചികയുടെ സൂത്രവാക്യം:
:\text{Humidex} = T_\text{air} + 0.5555 \left[6.11 e^{5417.7530 \left(\frac{1}{273.16} - \frac{1}{T_\text{dew}}\right)} - 10\right],
 
* \scriptstyle T_\text{air} °Cലുള്ള ഊഷ്മാവ്
* \scriptstyle T_\text{dew} Kയിൽ രേഖപ്പെടുത്തിയിട്ടുള്ള ഡ്യൂ പോയന്റ്
 
## അവലംബം

 
## പുറത്തേക്കുള്ള കണ്ണികൾ
*
*Wind Chill and Humidex Criticism about the use of Wind chill and humidex
*More Humidex info

വർഗ്ഗം:അളവിന്റെ ഏകകങ്ങൾ
വൈട്രേ ഹ്വാലെർ ദേശീയോദ്യാനം

**വൈട്രേ ഹ്വാലെർ ദേശീയോദ്യാനം**, നോർവ്വേയിലെ ഹ്വാലെർ, ഫ്രെഡ്രിൿസ്റ്റാഡ്, ഓസ്റ്റ്ഫോൾഡ് മുനിസിപ്പാലിറ്റികളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 2009 ജൂൺ 26 ന് സ്ഥാപിക്കപ്പെട്ട ഈ ദേശീയോദ്യാനം, നോർവ്വെയിലെ ദേശീയ മറൈൻ പാർക്ക് ആണ്. വൈട്രേ ഹ്വാലെർ ഭൂരിഭാഗവും മറൈൻ പാർക്കാണ്. ഇത്  ഓസ്ലോഫ്‍ജോർഡിൻറെ കിഴക്കൻ തീരങ്ങളുടെ പുറമേയുള്ള ഭാഗങ്ങളും ഉൾക്കൊള്ളുന്നു. തെക്ക്, ദേശീയോദ്യാനത്തിൻറെ അതിർത്തികൾ, നോർവേ-സ്വീഡൻ അതിർത്തിയിലുള്ള കോസ്റ്റർഹാവെറ്റ് ദേശീയോദ്യാനത്തിന് തൊട്ടടുത്താണ്.

വൈട്രേ ഹ്വാലെർ ദേശീയോദ്യാനത്തിൻറെ വിസ്തീർണ്ണം 354 ചതുരശ്രകിലോമീറ്ററാണ് (137 ചതുരശ്ര മൈൽ), ഇതിൽ 340 കിമീ2 (130 ച മൈൽ) കടലും 14 കിമീ2 (5 ച മൈൽ) കരഭൂമിയുമാണ്.

ഈ പ്രദേശത്തുള്ള അധിവാസകേന്ദ്രങ്ങൾക്ക് വെങ്കലയുഗം വരെ പഴക്കമുള്ളതായിരിക്കാമെന്നു കരുതപ്പെടുന്നു.തീരദേശ സംസ്ക്കാരമാണ് നൂറ്റാണ്ടുകളോളം ദേശീയോദ്യാനമേഖല പിന്തുടർന്നു വന്നിരുന്നത്.  ഇതിനാൽ മത്സ്യബന്ധനത്തിനുള്ള ബോട്ട് ഹൌസുകൾ ഇവിടെ സമൃദ്ധമായി കാണപ്പെടുന്നു. അക്കെറോയ മേഖല 1682 നും 1807 നും ഇടയ്ക്ക് അധിവാസമേഖലയായി മാറിയിരുന്നു.

ഈ ദേശീയോദ്യാനമേഖലയിൽ 50 ലധികം കപ്പലപകടങ്ങൾ ഉണ്ടായിട്ടുണ്ട്. 1717-ലെ ക്രിസ്മസ് പ്രളയകാലത്ത് നഷ്ടപ്പെട്ട ഡാനിഷ് യുദ്ധക്കപ്പലായ  ** ആണ് ഏറ്റവും പ്രധാനപ്പെട്ടത്.

ദേശീയോദ്യാനത്തിനുള്ളിൽ രണ്ട് വിളക്കുമാടങ്ങൾ ഉണ്ട്; ടോർബ്‍ജോർൻസ്ക്ജെർ, ഹോംലുങ്കൻ എന്നിവയാണിവ. നോർവീജിയൻ തീരദേശ ഭരണത്തിൻകീഴിലാണിതു പ്രവർത്തിക്കുന്നത്.

## ചിത്രശാല

File:Ytre Hvaler, Rødshue coast.jpg|Rødshue 
File:Ytre Hvaler, Søsterøyene.jpg| Søsterøyene 
File:Ytre Hvaler, Tisler coast.jpg| Tisler 
File:Ytre Hvaler, Herføl wave.jpg| Herføl 
File:Ytre Hvaler, Guttormstangen coast.jpg| Guttormstangen 
File:Ytre Hvaler, Akerøya Cottongrass.jpg |Akerøya
File:Ytre Hvaler, Heia cross.jpg|Heia 
File:Ytre Hvaler, Landfasten vegetation.jpg| Landfasten 
File:Ytre Hvaler, Torbjørnskjær lighthouse.jpg|Torbjørnskjær lighthouse,
File:Ytre Hvaler, Holmlungen lighthouse.jpg|Holmlungen lighthouse


## അവലംബം

വർഗ്ഗം:നോർവെയിലെ ദേശീയോദ്യാനങ്ങൾ
ചിചിബു താമ കായ് ദേശീയോദ്യാനം

ജപ്പാനിലെ ഒരു ദേശീയോദ്യാനമാണ് **ചിചിബു താമ കായ് (**ഇംഗ്ലീഷ്:: . സൈതാമ, യമാനാഷി, നഗാനൊ, ടൊക്യോ എന്നീ പ്രവിശ്യകൾ സന്ധിക്കുന്നിടത്താണ് ഈ ദേശീയോദ്യാനം സ്ഥിതിചെയ്യുന്നത്.

2000 മീറ്ററിലും ഉയരം വരുന്ന എട്ടോളം കൊടുമുടികളൂം, പർവ്വതങ്ങളും, പുരാതന ദേവാലയങ്ങളും എല്ലാം ചേരുന്നതാണ് ഈ ദേശീയോദ്യാനം. 2000 വർഷത്തോളം പഴക്കം കണക്കാക്കുന്ന മിത്സുമൈൻ ക്ഷേത്രം സ്ഥിതിചെയ്യുന്ന  ഈ ദേശീയോദ്യാനത്തിലാണുള്ളാത്  കൂടാതെ മുസ്സാഷി-മിതാക്കെ ക്ഷേത്രം ഉള്ള  മിതാക്കെ മലയും ഈ ഉദ്യാനത്തിന്റെ പരിധിയിൽ വരുന്നു.  അരക്കാവ, ഷിനാനോ, താമാ, ഫുജി എന്നീ നദികളും ഈ വനമേഖലയിൽനിന്ന് ഉദ്ഭവിക്കുന്നു

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
ഇന്ത്യയിലെ സംസ്ഥാന പ്രതീകങ്ങളുടെ പട്ടികകൾ

സംസ്ഥാന നിയമസഭകൾ അംഗീകരിച്ചിട്ടുള്ള അതതു ദേശങ്ങളുടെ **സംസ്ഥാന പ്രതീകങ്ങളുടെ പട്ടിക**യാണ് താഴെ കൊടുത്തിരിക്കുന്നത്.
* ഇന്ത്യയിലെ സംസ്ഥാന മൃഗങ്ങളുടെ പട്ടിക
* ഇന്ത്യയിലെ സംസ്ഥാന പക്ഷികളുടെ പട്ടിക 
* ഇന്ത്യയിലെ സംസ്ഥാന പുഷ്പങ്ങളുടെ പട്ടിക
* ഇന്ത്യയിലെ സംസ്ഥാന വൃക്ഷങ്ങളുടെ പട്ടിക
* ഇന്ത്യയിലെ സംസ്ഥാന ചിഹ്നങ്ങളുടെ പട്ടിക

## ഇതും കാണുക
* ഇന്ത്യൻ സംസ്ഥാനങ്ങളുടെ പ്രതീകങ്ങൾ

## അവലംബം


വർഗ്ഗം:ഇന്ത്യയിലെ പ്രതീകങ്ങൾ - സംസ്ഥാനമോ കേന്ദ്രഭരണപ്രദേശമോ തിരിച്ച്
വർഗ്ഗം:പട്ടികകളുടെ  പട്ടികകൾ
സാൾട്ട്ഫ്‍ജെല്ലെറ്റ്-സ്വാർട്ടിസെൻ ദേശീയോദ്യാനം

**സാൾട്ട്ഫ്‍ജെല്ലെറ്റ്-സ്വാർട്ടിസെൻ ദേശീയോദ്യാനം** (Norwegian: *Saltfjellet–Svartisen nasjonalpark*) നോർവേയിലെ നോർഡ്‍ലാൻറ് കൌണ്ടിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ബെജാൺ, മെലോയ്, റാണ, റോഡോയ്, സാൾ‌ട്ട്ഡാൽ, ബോഡോ എന്നീ മുനിസിപ്പാലിറ്റികൾക്കുള്ളിലാണ് ഈ ദേശീയോദ്യാനം നിലനിൽക്കുന്നത്. യൂറോപ്യൻ റൂട്ട് E06, നോർഡ്‍ലാൻറ് ലൈൻ എന്നീ പാതകൾ രണ്ടും ദേശീയോദ്യാനത്തിനും ചുറ്റും തെക്കും കിഴക്കും അതിർത്തികൾ പിന്തുടരുന്നു. ദേശീയോദ്യാനത്തിൻറെ കിഴക്കേ അതിർത്തി നോർവ്-സ്വീഡൻ ബോർഡർ ആണ്. ഈ അതിർത്തിയുടെ ഒരു ഭാഗം വിൻഡെൽഫ്ജാല്ലെൻ നേച്ചർ റിസർവ് (സ്വീഡൻ) ആണ്.

## അവലംബം
റെയിൻഹെയ്മെൻ ദേശീയോദ്യാനം

**റെയിൻഹെയ്മെൻ ദേശീയോദ്യാനം** (Norwegian: *Reinheimen nasjonalpark*) 2006 ൽ സ്ഥാപിതമായ നോർവേയിലെ ഒരു ദേശീയോദ്യാനമാണ്. 1,969 ചതുരശ്ര കിലോമീറ്റർ ഭൂവിസ്തൃതിയുള്ള (760 ചതുരശ്ര മൈൽ) ഈ ദേശീയോദ്യാനം ഒരു തുടർച്ചയായ സംരക്ഷിത മലനിരകളെ ഉൾക്കൊള്ളുന്നു. ഇത് പടിഞ്ഞാറൻ നോർവേയിലെ മോറെ ഓഗ് റോംസ്ഡാൽ, ഒപ്പലാൻറ് കൌണ്ടികളിലാണ് സ്ഥിതിചെയ്യുന്നത്. ലെസ്ജ, സ്ക്ജാക്ക്, വാഗ, ലോം, നോർഡാൽ, റൌമ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിൽ ഉൾപ്പെടുന്നു. അതുപോലെതന്നെ ടാഫ്ജോർഡ്ഫ്ജെല്ല പർവ്വതനിരകളുടെ ഭൂരിഭാഗം പ്രദേശവും ഒറ്റഡാലെൻ താഴ്വരയിലെ വടക്കൻ ഭാഗത്തെ റെയിൻഡീയർ ആവാസവ്യവസ്ഥയും ദേശീയോദ്യാനത്തിനുള്ളിലാണ്.

## അവലംബം

വർഗ്ഗം:നോർവെയിലെ ദേശീയോദ്യാനങ്ങൾ
ടിബിലിസി ദേശീയോദ്യാനം

ജോർജിയയിലെ ഒമ്പത് ദേശീയോദ്യാനങ്ങളിൽ ഒന്നാണ് **ടിബിലിസി ദേശീയ ഉദ്യാനം**. ടിബിലിസ് നഗരത്തിന്റെ വടക്കുഭാഗത്തായി ഈ ദേശീയ ഉദ്യാനം സ്ഥിതിചെയ്യുന്നു. പാർക്കിൻറെ പടിഞ്ഞാറൻ അതിർത്തിക്ക് തൊട്ടു പുറത്തായി മ്റ്റ്സ്ഖെറ്റ എന്നറിയപ്പെടുന്ന ചരിത്രനഗരം സ്ഥിതിചെയ്യുന്നുണ്ട്. 1973 ൽ സ്ഥാപിതമായ ഈ ദേശീയ പാർക്ക് നേരത്തെ (1946 ൽ) ഇവിടെ നിലനിന്നിരുന്ന സാഗുറാമോ നാഷണൽ റിസർവിൻറെ പിൻഗാമിയാണ്. ഇത് ജോർജിയയിലെ ഏറ്റവും പഴയ ദേശീയ ഉദ്യാനമായി കണക്കാക്കപ്പെടുകയും ചെയ്യുന്നുണ്ട്. പാർക്കിൻറെ മൊത്തം വിസ്തീർണ്ണം 243 ചതുരശ്ര കിലോമീറ്റർ (94 ചതുരശ്ര മൈൽ) വരുന്നു. സഗുറാമോ പർവ്വതനിരയുടെ ചരിവിൽ, അരഗ്വി നദിയ്ക്ക് കിഴക്കായിട്ടാണ് ഈ പാർക്ക് സ്ഥിതിചെയ്യുന്നത്. ഇതു കുറ നദിയുടെ ഡ്രെയിനേജ് ബെയിസിനിൽപ്പെട്ടതാണ്. പാർക്കിന്റെ ഏറ്റവും ഉയർന്ന സ്ഥലം 1,385 മീറ്റർ (4,544 അടി) ആണ്. പാർക്കിൻറെ ഭാഗങ്ങൾ പ്രധാനമായി ഓക്ക്, ഹോൺബീം, ബീച്ച് എന്നീ മരങ്ങൾകൊണ്ടും കുറ്റിക്കാടുകൾകൊണ്ടും മൂടിയിരിക്കുന്നു. ചുവന്ന മാനുകൾ, ലിങ്ക്സ്, യുറേഷ്യൻ ബ്രൗൺ കരടികൾ, ചുവന്ന കുറുക്കൻ, കുറുനരി എന്നിവയാണ് പാർക്കിലെ സംരക്ഷിത സസ്തനികൾ.

ടിബിലിസിയെയും ടിയനെറ്റിയെയും തമ്മിൽ ബന്ധിപ്പിക്കുന്ന ടാറിട്ട റോഡ് പാർക്കിൻറെ മദ്ധ്യഭാഗത്തുകൂടിയും സഗുറാമോലാൽനോ റേഞ്ചിനു വിലങ്ങനെയും കടന്നുപോകുന്നു. പാർക്കിന്റെ തെക്കുപടിഞ്ഞാറൻ അതിർത്തിയിലൂടെ ടിബിലിസി ബൈപാസ് ഹൈവേയുടെ ഒരു ഭാഗം കടന്നുപോകുന്നു.

## അവലംബം

വർഗ്ഗം:ദേശീയോദ്യാനങ്ങൾ
വർഗ്ഗം:ജോർജ്ജിയയിലെ ദേശീയോദ്യാനങ്ങൾ
ഫുലുഫ്ജെല്ലെറ്റ് ദേശീയോദ്യാനം

**ഫുലുഫ്ജെല്ലെറ്റ് ദേശീയോദ്യാനം** (Norwegian: *Fulufjellet nasjonalpark*) നോർവേയിലെ ട്രിസിൽ എന്ന സ്ഥലത്തു സ്ഥിതിചെയ്യുന്ന 82.5 ചതുരശ്ര കിലോമീറ്റർ (31.9 ചരുരശ്ര മൈൽ) വിസ്തീർണ്ണമുള്ള ഒരു ദേശീയോദ്യാനമാണ്. 2012 ഏപ്രിൽ 24 ന് രൂപവൽക്കരിക്കപ്പെട്ട ഈ ദേശീയോദ്യാനത്തിൻറെ കിഴക്കൻ അതിർത്തി നോർവേ-സ്വീഡൻ അതിർത്തിയ്ക്കു സമാന്തരമായി കിടക്കുകയും സ്വീഡിഷ് ദേശീയോദ്യാനമായ ഫുലുഫ്ജാല്ലെറ്റ് ദേശീയോദ്യാനവുമായി അതിർത്തിയിൽ സന്ധിക്കുകയും ചെയ്യുന്നു.

## അവലംബം
**This article was initially translated from the French Wikipedia.*
*

*

* 

* Others

## External links

* Sweden's National Parks: Fulufjället National Park from the Swedish Environmental Protection Agency

വർഗ്ഗം:സ്വീഡനിലെ ദേശീയോദ്യാനങ്ങൾ
അബിസ്കോ ദേശീയോദ്യാനം

സ്വീഡനിലെ 1909 ൽ സ്ഥാപിക്കപ്പെട്ട ഒരു ദേശീയോദ്യാനമാണ് **അബിസ്കോ ദേശീയോദ്യാനം** (Swedish: *Abisko nationalpark*).

## ഭൂമിശാസ്ത്രം
നോർവീജിയൻ അതിർത്തിയോട് ചേർന്ന് സ്വീഡിഷ് പ്രവിശ്യയായ ലാപ്‍ലാൻറിലാണ് അബിസ്ക്കോ ദേശീയോദ്യാനം സ്ഥിതി ചെയ്യുന്നത് (തീവണ്ടി വഴി സഞ്ചരിച്ചാൽ ഏകദേശം 37 കിലോമീറ്റർ (23 മൈൽ)). ഇത് സ്വീഡനിലെ ഏറ്റവും വടക്കേ അറ്റത്തുള്ളതും ഏറ്റവും വലുതുമായ കിറുന മുനിസിപ്പാലിറ്റിയിൽപ്പെട്ടതാണ്.

അബിസ്കോ വില്ലേജ് സ്ഥിതിചെയ്യുന്നിടത്തുള്ള സ്വീഡനിലെ ഏറ്റവും വലിയ തടാകമായ ടോർണെട്രാസ്കിൻറെ തീരത്തുനിന്നു തുടങ്ങുന്ന ദേശീയോദ്യാനം, തെക്ക്-പടിഞ്ഞാറ് ഏതാണ്ട് 15 കിലോമീറ്റർ (9.3 മൈൽ) ദൂരത്തിൽ വ്യാപിച്ചുകിടക്കുന്നു. ആർട്ടിക് വൃത്തത്തിൽനിന്ന് ഏകദേശം 195 കിലോമീറ്റർ (121 മൈൽ) അകലെയാണിതിൻറെ സ്ഥാനം. ദേശീയോദ്യാനത്തിൻറെ ആകെ വിസ്തീർണം 77 കിമീ2 (30 ചതുരശ്ര മൈൽ) ആണ്.

## ചിത്രശാല

File:Abisko snow.jpg|Abisko National Park in winter
File:Abiskojåkka.jpg|Abiskojåkka
File:Aurora near Abisko, Sweden, 2.jpg|Aurora near Abisko
File:Lapporten.jpg|View from Björkliden with *Lapporten* in the background
File:Abisko National Park.jpg|Picture of Nuolja


## അവലംബം

വർഗ്ഗം:സ്വീഡനിലെ ദേശീയോദ്യാനങ്ങൾ
എയർ പ്യൂരിഫയർ

എയർ പ്യൂരിഫയർ അല്ലെങ്കിൽ എയർ ക്ലീനർ ഒരു മുറിയിലുള്ള വായുവിലെ മാലിന്യങ്ങൾ നീക്കം ചെയ്യുന്ന ഒരു ഉപകരണമാണ്. ഇവ സാധാരണ അലർജി, ആസ്ത്മ രോഗികൾക്ക് ഉപയോഗപ്രദം എന്ന രീതിയിലാണ് വിപണനം ചെയ്യപ്പെടുന്നത്. സെക്കന്റ് ഹാൻഡ്  പുകയില പുകയെ ഇല്ലാതാക്കാനും ഇവ ഉപയോഗിക്കുന്നു. വാണിജ്യാധിഷ്ഠിത വർഗ്ഗീകരണത്തിൽ എയർ പ്യൂരിഫയറുകളുടെ നിർമ്മാണം തനിയെ പ്രവർത്തിക്കുന്ന ചെറിയ യൂണിറ്റുകളായോ അല്ലെങ്കിൽ വലിയ വാണിജ്യ സ്ഥാപനങ്ങളിലും കെട്ടിടങ്ങളിലും ഉള്ള എയർ കണ്ടിഷനിംഗ് സംവിധാനത്തിന്റെ ഭാഗമായോ ആണ്. പ്രഷർ സ്വിങ് അഡ്സോബ്ബറുകളോ മറ്റ് അധിശോഷണ പ്രക്രിയകളോ ആണ് ഇവയിൽ സാധാരണ ഉപയോഗിക്കുന്നത്.

### ചരിത്രം
1830-ൽ അയഞ്ഞ കഴുത്തുള്ള തുകൽ കുപ്പായത്തോട് ഘടിപ്പിച്ചിരിക്കുന്ന ഹെൽമറ്റോടുകൂടിയ ഒരു ഉപകരണത്തിന്റെ പേറ്റന്റ് ചാൾസ് അന്തോണി ഡീനിനു ലഭിച്ചു. ഹെൽമറ്റിന്റെ പുറകിൽ ഘടിപ്പിച്ചിരിക്കുന്ന നീണ്ട തുകൽ നാളത്തിലൂടെ വായു എത്തിക്കുന്ന രീതിയിൽ ആണത് രൂപകൽപന ചെയ്തിരിക്കുന്നത്. ഒരു ചെറിയ കുഴലിലൂടെ നിശ്വാസവായു പുറന്തള്ളുന്നു.

1860-കളിൽ ജോൺ സ്റ്റെൻഹൗസ് വായുശുദ്ധീകരണത്തിനു മരക്കരിയുടെ ആഗിരണശേഷിയെപറ്റിയുള്ള രണ്ട് പേറ്റന്റുകൾ ഫയൽ ചെയ്തു (19 ജൂലൈ 1860, 21 മെയ് 1867). അത് ആദ്യത്തെ പ്രായോഗിക കൃത്രിമ ശ്വസനോപകരണത്തിന്റെ നിർമ്മാണത്തിനു വഴിതെളിച്ചു.

ജോൺ ടിൻഡൽ കുറച്ച് വർഷങ്ങൾക്ക് ശേഷം ഫയർമാൻ ഉപയോഗിക്കുന്ന ശ്വസനോപകരണത്തിന്റെ, പുകയും വിഷവാതകങ്ങളും നീക്കംചെയ്യുന്ന ഭേദപ്പെട്ട രൂപം കണ്ടുപിടിച്ചു (1871, 1874).    

1940-ൽ അമേരിക്കയുടെ മാൻഹട്ടൻ പ്രൊജെക്ടിൽ വായുവിലെ ആണവവികിരണശേഷിയുള്ള മലിനീകരണവസ്തുക്കൾ നീക്കംചെയ്യാൻ ഉപയോഗിച്ചതിനു ശേഷം HEPA ഫിൽറ്ററുകൾ 1950-കളോടെ വാണിജ്യാടിസ്ഥാനത്തിൽ ഉപയോഗിച്ചുതുടങ്ങി.
    
വർഗ്ഗം:വ്യാവസായിക വാതകങ്ങൾ
വർഗ്ഗം:വൈദ്യശാസ്ത്ര ഉപകരണങ്ങൾ
ചൂബു-സാൻഗാക്കു ദേശീയോദ്യാനം

ജപ്പാനിലെ ചൂബു മേഖലയിൽ വരുന്ന ഒരു ദേശീയോദ്യാനമാണ് **ചൂബു-സാൻഗാക്കു ദേശീയോദ്യാനം**  . ഹിദാ പർവതവും അതിനു ചുറ്റുമുള്ള പ്രദേശങ്ങളുമാണ് ഈ ഉദ്യാനത്തിന്റെ പരിധിയിൽ വരുന്നത്. നഗാനൊ, ഗിഫു, തൊയാമ,  നീഗാത്ത എന്നി പ്രവിശ്യ്കളിലായി ഈ ദേശീയോദ്യാനം വ്യാപിച്ചുകിടക്കുന്നു. 1934 ഡിസംബർ നാലിനാണ് ഇതിനു ദേശീയോദ്യാന പദവി ലഭിക്കുന്നത്.

ഉദ്യാനത്തിന്റെ സിംഹഭാഗവും ഹിദാ മലനിരകളാണ്.   അധികം ഉയരം വരുന്ന നിരവധി സ്ഥലങ്ങൾ ഈ മലനിരകളിലുണ്ട്.  കാമികോച്ചി, നോരിക്കൂര പീഠഭൂമി, ഹൊത്താക്ക പർവ്വതം, തേത്തെ പർവ്വതം എന്നിവ അതിൽ ചിലതാണ്.

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
ഔട്ട്‌ലൈൻസ് ഓഫ് എ ഗ്രാമർ ഓഫ് ദ മലയാളിം ലാംഗ്വേജ്

ബ്രിട്ടീഷുകാരനായ എഫ്. സ്പ്രിംഗ് തയ്യാറാക്കിയ മലയാള വ്യാകരണ ഗ്രന്ഥമാണ് ***ഔട്ട്‌ലൈൻസ് ഓഫ് എ ഗ്രാമർ ഓഫ് ദ മലയാളിം ലാംഗ്വേജ്*** - ***Outlines of a Grammar of the Malayalim Language *** 1839-ലാണ് ഈ പുസ്തകം സ്പ്രിങ് പ്രസിദ്ധീകരിച്ചത്. ഈസ്റ്റിന്ത്യാ കമ്പനിയിൽ ജോലി ചെയ്തിരുന്ന യൂറോപ്യൻ ഉദ്യോഗസ്ഥർക്കു മലയാളഭാഷാ സഹായിയായിട്ടാണ് ഈ ഗ്രന്ഥം രചിച്ചതെന്നു ചരിത്രരേഖകളിൽ പറയുന്നു. ഇംഗ്ലീഷിലാണ് പുസ്തകത്തിന്റെ ഉള്ളടക്കം. 

മലബാറിന്റെ ആസ്ഥാനമായിരുന്ന തലച്ചേരിത്തുക്കിടി എന്ന തലശേരിയിൽ കോളനി വാഴ്ച  കാലഘട്ടത്തിൽ നാട്ടുരാജാക്കന്മാർ, പ്രമാണിമാർ, കമ്പനികാര്യക്കാരായ ഉദ്യോഗസ്ഥർ എന്നിവർ അയയ്ക്കുന്ന ഹർജികൾക്കു ഇംഗ്ളീഷ് കമ്പനി അധികാരികൾ നൽകുന്ന മറുപടികൾ മലയാളത്തിലാക്കി കൊടുത്തിരുന്ന ഉദ്യോഗസ്ഥനായിരുന്നു എഫ്. സ്പ്രിംഗ് എന്നു കരുതപ്പെടുന്നു.

## അവലംബം

* [F. സ്പ്രിങിന്റെ വ്യാകരണ ഗ്രന്ഥം – 1839, കേരളവും മലയാളവും ആയി ബന്ധപ്പെട്ട പൊതുസഞ്ചയരേഖകളുടെ ശേഖരം, ഗ്രന്ഥപ്പുര, [:ഉ:Shijualex|ഷിജു അലക്സ്]]

## പുറത്തേക്കുള്ള കണ്ണികൾ
* പുസ്തകം ഓൺലൈനിൽ

വർഗ്ഗം:മലയാള വ്യാകരണ ഗ്രന്ഥങ്ങൾ
ഹോർട്ടോബാഗി ദേശീയോദ്യാനം

**ഹോർട്ടോബാഗി ദേശീയോദ്യാനം**, (Hungarian pronunciation: [ˈhortobaːɟ]) ഐതിഹ്യത്താലും സാംസ്കാരിക ചരിത്രത്താലും സമ്പന്നമായതും 800 ചതുരശ്ര കിലോമീറ്റർ വിസ്തൃതിയുള്ളതുമായ കിഴക്കൻ ഹംഗറിയിലെ ഒരു ദേശീയോദ്യാനമാണ്. അൽഫോൾഡിൻറെ (ഗ്രേറ്റ് പ്ലെയിൻ) ഭാഗമായ ഈ പ്രദേശം 1973 ൽ ഒരു ദേശീയോദ്യാനമായി തിരഞ്ഞെടുക്കപ്പെട്ടു (ഹംഗറിയിൽ ആദ്യം). 1999 ൽ ഇത് ലോക പൈതൃക സ്ഥലമായി തിരഞ്ഞെടുക്കപ്പെട്ടു.  ഹോർട്ടോബാഗി ദേശീയോദ്യാനം ഹംഗറിയിലെ ഏറ്റവും വലിയ സംരക്ഷിത മേഖലയായി അറിയപ്പെടുന്നു. യൂറോപ്പിലെ ഏറ്റവും വലിയ അർദ്ധ-സ്വാഭാവിക പുൽമേടും ഈ ദേശീയോദ്യാനത്തിലാണ്. 

## ചിത്രശാല

Image:Hortobágy.jpg|Herds of sheep
Image:Hortobagy híd.jpg|The Nine-holed Bridge
Image:Racka (Fabian).jpg|Racka sheep
Image:Hungarian Grey Cattle.jpg|Hungarian Grey cattle
Image:Gentiana pneumonanthe 0001.jpg|Gentiana pneumonanthe
Image:Tisza-tó.jpg|Lake Tisza
Image:Baby Sage (Salvia microphylla).jpg|Salvia
Image:Dabao.jpg|Great bustard
Image:Rotfußfalke Falco vespertinus.jpg|Red-footed falcon
Image:Buffalo and egrets.jpg|Water buffalo
|Przewalski's horses and Taurus cattle


## അവലംബം

വർഗ്ഗം:ഹംഗറിയിലെ ദേശീയോദ്യാനങ്ങൾ
ദൈസെൻ-ഒകി ദേശീയോദ്യാനം

ജപ്പനിലെ  ചൂഗോക്കു മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് **ദൈസെൻ-ഒകി**. (ഇംഗ്ലീഷ്: . ഒക്കായാമ, ഷിമാനെ, തൊത്തോരി എന്നീ പ്രവിശ്യകളിലായി ഇത് വ്യാപിച്ച്കിടക്കുന്നു. ദൈസെൻ പർവ്വതമാണ് ഈ ഉദ്യാനത്തിന്റെ കേന്ദ്രബിന്ദു. ഹിരുസെൻ, കെനാഷി, സാൻബേ, ഹോബുത്സു തുടങ്ങിയ അസ്നിപർവ്വതങ്ങളും ഈ മേഖലയിൽപ്പെടുന്നു. ഇവിടത്തെ ഇസൂമോ സമതലത്തിൽ സ്ഥിതിചെയ്യുന്ന ഷിന്റൊ ദേവാലയമായ ഇസുമോ-തൈഷ ജപ്പാനിലെത്തന്നെ ഏറ്റവും പഴക്കമേറിയതാണ്.  1936 ലാണ് ദൈസെൻ നാഷണൽ പാർക് എന്നപേരിൽ ഉദ്യാനം സ്ഥാപിതമായത്, പിന്നീട് 1961ൽ  ഒകി ദ്വീപും ഷിമാനെ പ്രവിശ്യയിൽ പെടുന്ന ചില ഭാഗങ്ങളും ചേർത്ത് വിസ്തൃതി വർദ്ധിപ്പിച്ചപ്പോൾ ദൈസെൻ-ഒകി ദേശീയോദ്യാനം എന്ന് പുനർനാമകരണം ചെയ്യുകയാണുണ്ടായത്.

## പുറത്തേക്കുള്ള കണ്ണികൾ

* Introducing places of interest: Daisen-Oki National Park 
* Daisen-Oki National Park 
* Daisen-Oki National Park 

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
കരുല ദേശീയോദ്യാനം

തെക്കൻ എസ്ത്തോണിയയിലുള്ള ഒരു ദേശീയോദ്യാനമാണ് **കരുല ദേശീയോദ്യാനം**. 1979 ൽ ഒരു സംരക്ഷിതപ്രദേശമായാണ് ഇത് ആരംഭിക്കുന്നത്. 1993 ൽ ഇത് ഒരു ദേശീയോദ്യാനമായി. ഇത് എസ്തോണിയയിലെ ഏറ്റവും ചെറിയ ദേശീയോദ്യാനമാണ്.

ബാൾട്ടിക് ഓർക്കിഡ്, മെസെരെയോൺ, ഡൈസിലീഫ് ഗ്രേപ്പ് ഫേൺ പോലെയുള്ള എസ്തോണിയയിലെ റെഡ് ലിസ്റ്റിൽ ഉൾപ്പെട്ട സസ്യസ്പീഷീസുകൾ സമ്പന്നമായ ദേശീയോദ്യാനത്തിന്റെ സസ്യസമ്പത്തിൽ ഉൾപ്പെടുന്നു. പോണ്ട് ബാറ്റ്, ലെസ്സെർ സ്പോട്ടഡ് ഈഗിൾ, ബ്ലാക്ക് സ്റ്റോർക്ക് എന്നിങ്ങനെയുള്ള അസാധാരണവും വംശനാശഭീഷണി നേരിടുന്നതുമായ സ്പീഷീസുകൾ ഇവിടുത്തെ ജീവികളിൽ ഉൾപ്പെടുന്നു. എൽക്ക്, ലിങ്ക്സ്, പോൾകാറ്റ് എന്നിവയുൾപ്പെടെയുള്ള സസ്തനികൾ സാധാരണമാണ്. 


Ähijärv.jpg
Karula vaade.jpg
Karula maastik.jpg
File: Sügis künkal.jpg


## അവലംബം
ദൈസെത്സുസ്സാൻ ദേശീയോദ്യാനം

ജപ്പാനിലെ ഹൊക്കൈഡൊ ദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ് **ദൈസെത്സുസ്സാൻ** (ഇംഗ്ലീഷ്: **Daisetsuzan National Park**  ജാപ്പനീസ്: 大雪山国立公園? *Daisetsuzan Kokuritsu Kōen*).  വിസ്തൃതിയുള്ള ഈ സംരക്ഷിത മേഖല ജപ്പാനിലെത്തന്നെ വലിപ്പത്തിൽ ഏറ്റവും വലിയ ദേശീയോദ്യാനമാണ്. "വലിയ ഹിമ പർവ്വതങ്ങൾ" എന്നാണ് ദൈസെത്സുസ്സാൻ എന്ന വാക്കിനർത്ഥം. ലും അധികം ഉയരമുള്ള 16 കൊടുമുടികൾ ഈ ദേശീയോദ്യാനത്തിലുണ്ട്. ഉദ്യാനത്തിന്റെ വടക്കുഭാഗത്തായ് സ്ഥിതിചെയ്യുന്ന അസാഹിദാക്കെ പർവ്വതം (),ഹൊക്കൈഡൊ ദ്വീപിലെതന്നെ ഏറ്റവും ഉയരമുള്ള കൊടുമുടിയാണ്. 1934ലാണ് ഈ ദേശീയോദ്യാനം സ്ഥാപിതമായത്.

## അവലംബം


വർഗ്ഗം:ജപ്പാനിലെ ദേശീയോദ്യാനങ്ങൾ
സ്റ്റാബ്ബർസ്ഡാലെൻ ദേശീയോദ്യാനം

**സ്റ്റാബ്ബർസ്ഡാലെൻ ദേശീയോദ്യാനം** (Norwegian: *Stabbursdalen nasjonalpark*) വടക്കൻ നോർവേയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ലോകത്തിൻറെ ഏറ്റവും വടക്കേ അറ്റത്തുള്ള പൈൻമരക്കാടുകൾ ഇവിടെ സ്ഥിതിചെയ്യുന്നു. നോർവേയിലെ ഫിൻമാർക്ക് കൌണ്ടിയിലുള്ള പോർസാങ്കർ മുനിസിപ്പാലിറ്റിയിലാണിതു സ്ഥിതിചെയ്യുന്നത്.

123 കിലോമീറ്റർ (76 മൈൽ) നീളമുള്ള പോർസാൻഗെർഫ്ജോർഡെൻ എന്ന fjord നു പടിഞ്ഞാറായി  സ്റ്റാബ്ബർസെൽവ നദിയും ചുറ്റുമുള്ള താഴ്വരയും ഈ ദേശീയോദ്യാനത്തെ വലയം ചെയ്തു കിടക്കുന്നു.  ദേശീയോദ്യാനത്തിൻറെ ഒരു ചെറിയ മൂല, ക്വാൽസണ്ട് മുനിസിപ്പാലിറ്റിയിലേക്ക് നീണ്ടു കിടക്കുന്നു.

## അവലംബം
ലഹെമാ ദേശീയോദ്യാനം

എസ്തോണിയയുടെ വടക്കു ഭാഗത്തായി, തലസ്ഥാനമായ ടാലിനിൽ നിന്ന് 70 കിലോമീറ്റർ അകലെ കിഴക്കായി സ്ഥിതിചെയ്യുന്ന ദേശീയോദ്യാനമാണ് **ലഹെമാ ദേശീയോദ്യാനം**. ദേശീയോദ്യാനത്തിന്റെ വടക്കു ഭാഗത്ത് ഫിൻലാന്റ് ഉൾക്കടലും തെക്കു ഭാഗത്ത് ടാലിൻ-നാർവ ഹൈവേയുമാണുള്ളത്. ഇത് 725 ചതുരശ്രകിലോമീറ്റർ സ്ഥലത്തായി വ്യാപിച്ചുകിടക്കുന്നു.  മുൻ സോവിയറ്റ് യൂണിയനിൽ ദേശീയോദ്യാനമായി പ്രഖ്യാപിക്കപ്പെട്ട ആദ്യ പ്രദേശമാണിത്. എസ്തോണിയയിലെ ഏറ്റവും വലിയ ദേശീയോദ്യാനമായ ഇത് യൂറോപ്പിലേ തന്നെ ഏറ്റവും വലിയ ദേശീയോദ്യാനങ്ങളിലൊന്നുംകൂടിയാണ്.

## ചിത്രശാല

File:EE-Lahemaa-Kasmu.jpg| Käsmu peninsula.
File:Viru Bog.jpg|Viru Bog, located in the south of the park
File:Viru bog 0057.jpg|Viru Bog
File:Sunset on Võsu beach, Lahemaa National Park, Estonia.jpg|Sunset on Võsu beach
File:Valgejõgi (2).jpg|Valgejõgi river, flowing through the national park
File:Hommik Viru rabas.jpg|Sunrise in Viru bog
File:Nõmmeveski juga Lahemaal.jpg|Nõmmeveski waterfall
File:Sunrise at viru bog.jpg|Sunrise in the bog
File:Oandu loodusmets.jpg|Oandu forest
File:Hauaneeme laht 2013.jpg|Hauaneeme bay at Pärispea village


## അവലംബം

വർഗ്ഗം:എസ്തോണിയയിലെ ദേശീയോദ്യാനങ്ങൾ
വിൽസന്ദി ദേശീയോദ്യാനം

എസ്തോണിയയിലെ സാരെ കൗണ്ടിയിലുള്ള ഒരു ദേശീയോദ്യാനമാണ് **വിൽസന്ദി ദേശീയോദ്യാനം** (). വിൽസന്ദി ദ്വീപ്, അനേകം ചെറിയ ദ്വീപുകൾ, സാരെമായുടെ പടിഞ്ഞാറു ഭാഗത്തുള്ള സമീപപ്രദേശങ്ങൾ, സാരെമായിലെ സരിലൈഡ് ഉപദ്വീപ് എന്നിവയുടെ ഭാഗങ്ങൾ ഇതിൽ ഉൾപ്പെടുന്നു. ഇവയെല്ലാതന്നെ കിഹെൽകൊന്ന പരിഷിലും ലാനെ-സാരെ പരിഷിലും ഉൾപ്പെട്ടവയാണ്.

എസ്തോണിയയിലെ സംരക്ഷിത സസ്യസ്പീഷീസുകളിൽ മൂന്നിൽ ഒന്നും ഈ ദേശീയോദ്യാനത്തിൽ കാണാൻ കഴിയും. വേട്ടയാടൽ ഇവിടെ പൂർണ്ണമായും നിരോധിച്ചിരിക്കുന്നു. എസ്തോണിയക്കാരും, പ്രത്യേകിച്ച് ഫിൻലന്റിൽ നിന്നുള്ള വിദേശികളായ വിനോദസഞ്ചാരികളുടെ ഏറ്റവും പ്രശസ്തമായ വിനോദസഞ്ചാര കേന്ദ്രമാണ്.

## അവലംബം

വർഗ്ഗം:എസ്തോണിയയിലെ ദേശീയോദ്യാനങ്ങൾ
ബൊർജോമി-ഖരഗൌളി ദേശീയോദ്യാനം

**ബൊർജോമി-ഖരഗൌളി ദേശീയോദ്യാനം** (BKNP) (Georgian:&nbsp;ბორჯომ-ხარაგაულის ეროვნული პარკი,&nbsp;*borjom-kharagaulis erovnuli parki*) മദ്ധ്യ ജോർജ്ജിയയിലെ ഒരു സംരക്ഷിത പ്രദേശമാണ്. ഇത് രാജ്യത്തിൻറെ തലസ്ഥാനമായ ടിബിലിസിയ്ക്ക് തെക്കുപടിഞ്ഞാറായി, ലെസ്സെർ കാക്കസസിലാണ് ഈ ദേശീയോദ്യാനം സ്ഥിതിചെയ്യുന്നത്.

## അവലംബം

വർഗ്ഗം:ജോർജ്ജിയയിലെ ദേശീയോദ്യാനങ്ങൾ
ഷികോറ്റ്സു-റ്റോയ ദേശീയോദ്യാനം

ജപ്പാനിലെ ഹൊക്കൈഡോ ദ്വീപിന്റെ പടിഞ്ഞാറൻ ഭാഗത്തുള്ള ദേശീയോദ്യാനമാണ് **ഷികോറ്റ്സു-റ്റോയ ദേശീയോദ്യാനം**. ഇതിന്റെ ആകെ വിസ്തീർണ്ണം 993.02 ചതുരശ്രകിലോമീറ്റർ സ്ഥലത്ത് വ്യാപിച്ചിരിക്കുന്നു. നൊബൊരിബെറ്റ്സുവിലെ പ്രശസ്തമായ ഹോട്ട് സ്പ്രിംഗ് റിസോർട്ട് ഈ ദേശീയോദ്യാനത്തിലാണ്.

## പ്രധാന ആകർഷണങ്ങൾ

വർഗ്ഗം:ജപ്പാനിലെ ദേശീയോദ്യാനങ്ങൾ
ഇൻ ദി ഷെയ്ഡ് ഓഫ് ഫാളൻ ചിനാർ

കാശ്മീർ പ്രശ്നം പ്രതിപാദിക്കുന്ന ഡോക്യുമെന്ററിയാണ് **ഇൻ ദി ഷെയ്ഡ് ഓഫ് ഫാളൻ ചിനാർ**. എൻ.സി. ഫസിലും ഷോൺ സെബാസ്റ്റ്യനുമാണ് പതിനാറ് മിനിറ്റ് ദൈർഘ്യമുള്ള ഈ ഡോക്യുമെന്ററിയുടെ സംവിധായകർ.
## പ്രമേയം
കാശ്മീർ‍ സർവകലാശാലയിലെ ഒരു കൂട്ടം കലാ വിദ്യാർത്ഥികൾ തങ്ങളുടെ കലാ പ്രവർത്തനത്തിലൂടെ നടത്തുന്ന പ്രതിരോധമാണ് ഈ ഡോക്യുമെന്ററിയുടെ  പ്രമേയം.
## വിവാദങ്ങൾ
കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്ര മേളയിൽ ഇതുൾപ്പെടെ മൂന്ന് ഡോക്യുമെന്ററികൾ പ്രദർശിപ്പിക്കുന്നതിന് കേന്ദ്ര സർക്കാർ വിലക്കേർപ്പെടുത്തിയിരുന്നു 
## അവലംബം


വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കാശ്മീരി ഡോക്യുമെന്ററി ചലച്ചിത്രങ്ങൾ
തൊവാഡ്-ഹചിമന്റൈ ദേശീയോദ്യാനം

അവോമോറി, ഇവേറ്റ്, അകിത എന്നിവയിലെ രണ്ട് വ്യത്യസ്ത മേഖലകളിലായി സ്ഥിതിചെയ്യുന്ന ദേശീയോദ്യാനമാണ് **തൊവാഡ്-ഹചിമന്റൈ ദേശീയോദ്യാനം**. തൊവാഡ തടാകം, ഹക്കോഡ പർവ്വതം എന്നിവ കൂടാതെ അയ്‌രേ‌സ് നദീതാഴ്‌വാരയുടെ ഭൂരിഭാഗം പ്രദേശങ്ങളും തൊവാഡ-കക്കോഡ മേഖലയിൽ ഉൾപ്പെടുന്നു. ഹചിമന്റായ് പർവ്വതം, ഇവേറ്റ് പർവ്വതം, തമഗവാ ഓൻസെൻ, അകിത കൊമാഗറ്റേക്ക് എന്നിവ ഹചിമാന്റൈ മേഖലയിൽ ഉൾപ്പെടുന്നു.  ഈ രണ്ട് മേഖലകൾ 50 കിലോമീറ്റർ അകലെയാണ്. 854 ചതുരശ്രകിലോമീറ്റർ സ്ഥലത്തായി വ്യാപിച്ചിരിക്കുന്നു. 

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
സൻരികു ഫുക്കൊ ദേശീയോദ്യാനം

**സൻരികു ഫുക്കൊ ദേശീയോദ്യാനം** അവോമോറിയിലെ ഹചിനോഹെയിൽ നിന്ന് സാന്രികു തീരത്തിലൂടെ മിയാഗിയിലെ കെസെന്നുമാ വരെ അവോമോറിയിലൂടെ ഇത് നീണ്ടുകിടക്കുന്നു. 2013 ൽ ആരംഭിച്ച ഈ ദേശീയോദ്യാനത്തിൽ 2011ലെ റ്റൊഹുകോ ഭൂമികുലുക്കം സുനാമി എന്നിവയുടെ ഫലമായി റികുചു കൈഗൻ ദേശീയോദ്യാനം, തനെസഷി കൈഗൻ ഹഷികമിഡാക്കെ ദേശീയോദ്യാനം എന്നിവ കൂട്ടിച്ചേർത്തു. 2014 ൽ മിനാമി സന്രികു കിങ്കാസൻ ക്വാസി ദേശീയോദ്യാനത്തെ പരിസ്ഥിതി മന്ത്രാലയം ഇതിനോടുകൂടി ചേർക്കാൻ ആലോചിക്കുന്നു. പിന്നീട്, കെസെനുമാ ദേശീയോദ്യാനം, കെഞ്ചോസാൻ മാങോകുവാര ദേശീയോദ്യാനം, മാറ്റ്സുഷിമാ ദേശീയോദ്യാനം എന്നിവ ഇതിൽ ഉൾപ്പെടുത്തും.

## ഇതും കാണുക

*List of national parks of Japan

## അവലംബം

വർഗ്ഗം:Parks and gardens in Aomori Prefecture
വർഗ്ഗം:Parks and gardens in Iwate Prefecture
വർഗ്ഗം:Parks and gardens in Miyagi Prefecture
വർഗ്ഗം:Protected areas established in 2013
വർഗ്ഗം:ജപ്പാനിലെ ദേശീയോദ്യാനങ്ങൾ
ജോഷിനെറ്റ്സു-കോഗെൻ ദേശീയോദ്യാനം

ജപ്പാനിലെ പ്രധാനപ്പെട്ട ഹോൻഷു ദ്വീപിലെ ചുബു മേഖലയിൽ അനേകം സജീവവും ഉറങ്ങിക്കിടക്കുന്നതുമായ അഗ്നിപർവ്വതങ്ങൾക്കു ചുറ്റുമായി രൂപീകരിച്ച ഒരു ദേശീയോദ്യാനമാണ് **ജോഷിനെറ്റ്സു-കോഗെൻ ദേശീയോദ്യാനം**.  ഗുണ്മാ, നഗാനോ, നിഗാത്ത എന്നിവയിലെ പർവ്വതപ്രദേശങ്ങൾ ഈ ദേശീയോദ്യാനത്തിൽ ഉൾപ്പെടുന്നു. ഈ ദേശീയോദ്യാനം രണ്ട് വ്യത്യസ്ത ഭാഗങ്ങളായി ഭാഗിച്ചിരിക്കുന്നു: തെക്കൻ നീഗര അല്ലെങ്കിൽ വടക്കൻ നഗാനോ മേഖലയും കിഴക്കൻ നഗാനോ മേഖലയും. ജോഷിനെറ്റ്സു-കോഗെൻ ദേശീയോദ്യാനം ആരംഭിക്കുന്നത് 1949 ലാണ്. മ്യൊകൊ-റ്റൊഗാകുഷി പർവ്വതമേഖലയെ ഉൾപ്പെടുത്താനായി 1956 ൽ വികസിപ്പിച്ചു. 

## ഇതും കാണുക
* List of national parks of Japan
* Togakushi Shrine

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
റിഷിരി-റെബുൻ-സറോബെറ്റ്സു ദേശീയോദ്യാനം

ജപ്പാനിലെ റിഷിരി ദ്വീപ്, റെബുൻ ദ്വീപ്, ഹൊക്കൈഡോയുടെ വടകു-പടിഞ്ഞാറൻ അറ്റത്തുള്ള വക്കനൈ മുതൽ ഹൊരൊനോബ് വരെയുള്ള തീരപ്രദേശം എന്നിവയുള്ള ദേശീയോദ്യാനമാണ് **റിഷിരി-റെബുൻ-സറോബെറ്റ്സു ദേശീയോദ്യാനം**. 212.22 ചതുരശ്രകിലോമീറ്റർ പ്രദേശത്തായി ഇത് വ്യാപിച്ചിരിക്കുന്നത്.  ഈ ദേശീയോദ്യനം ആൽപ്പൈൻ കാടുകൾ അഗ്നിപർവ്വതങ്ങൾ കടൽക്ഷോഭം കൊണ്ടുണ്ടായ പ്രദേശം എന്നിവ ഈ ദേശീയോദ്യാനത്തിലെ പ്രധാന ആകർഷണങ്ങളാണ്. 

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
കുഷിറോ-ഷിറ്റ്സുജെൻ ദേശീയോദ്യാനം

ജപ്പാനിലെ ഹൊക്കൈഡോ ദ്വീപിന്റെ കിഴക്കൻ ഭാഗത്ത് സ്ഥിതിചെയ്യുന്ന ദേശീയോദ്യാനമാണ് **കുഷിറോ-ഷിറ്റ്സുജെൻ ദേശീയോദ്യാനം** . 1987 ജൂലൈ 31 നാണ് ഇത് ഒരു ദേശീയോദ്യാനമായി പ്രഖ്യാപിക്കുന്നത്. ഈ ദേശീയോദ്യാനം തണ്ണീർത്തട ആവാസവ്യവസ്ഥകളാൽ പ്രശസ്തമാണ്.

കുഷിറോ സമതലത്തിൽ 268.61 ചതുരശ്രകിലോമീറ്റർ പ്രദേശത്ത് കുഷിറോ-ഷിറ്റ്സുജെൻ ദേശീയോദ്യാനം വ്യാപിച്ചിരിക്കുന്നു.) ജപ്പാനിൽ ഏറ്റവും കൂടുതൽ കാട്ടുചൂരലുകൾ ഏറ്റവും കൂടുതൽ സ്ഥലത്ത് വ്യാപിച്ചിരിക്കുന്ന പ്രദേശമാണിത്.

## അവലംബം

വർഗ്ഗം:ജപ്പാനിലെ ദേശീയോദ്യാനങ്ങൾ
ബൈരറ്റാവൂ ദേശീയോദ്യാനം

കസാഖ്സ്ഥാനിലെ മധ്യ ഉയർന്ന പ്രദേശത്തുള്ള വരണ്ട സ്റ്റെപ്പിയും പകുതി ഊഷരമായ വന ആവാസവ്യവസ്ഥകളും തമ്മിലുള്ള അനന്യമായ സംക്രമണ മേഖലയെ സംരക്ഷിക്കാനായാണ് 2011 ൽ **ബൈരറ്റാവൂ ദേശീയോദ്യാനം** (കസാഖ്: **Бұйратау (ұлттық парк)**)സ്ഥാപിതമായത്. അക്മോല മേഖലയിലെ എരെയ്മെന്റാവൂ ജില്ലയുമായും (60,815 ഹെക്റ്റർ പ്രദേശം) കരാഗൻഡാ മേഖലയിലെ ഒസാകാരോവ് ജില്ലയുമായും (28,154 ഹെക്റ്റർ പ്രദേശം) ഇത് അതിർത്തി പങ്കു വെയ്ക്കുന്നു. തലസ്ഥാന നഗരമായ അസ്താനയ്ക്ക് 60 കിലോമീറ്റർ അകലെയാണ് ഇത്.  

## വിനോദസഞ്ചാരം
ഈ ദേശീയോദ്യാനത്തിൽ 4 വിനോദസഞ്ചാര പാതകൾ ഉണ്ട്. വേനൽക്കാലത്ത്, ഒറ്റയ്ക്കും സംഘടിതമായും യാത്രകൾ വാഗ്ദാനം ചെയ്യുന്നു.  ദേശീയോദ്യാനത്തിന്റെ പ്രവേശനകവാടത്തിൽ ഒരു ചെറിയ പ്രവേശന തുക ഈടാക്കുന്നുണ്ട്.   

## അവലംബം
കാറ്റൻ-കരഗേ ദേശീയോദ്യാനം

കസാഖ്സ്ഥാനിലെ ഏറ്റവും വലിയ ദേശീയോദ്യാനവും തെക്കൻ അൽറ്റായ് പർവ്വതനിരകളിൽ, രാജ്യത്തിന്റെ കിഴക്കൻ അറ്റത്തിൽ സ്ഥിതിചെയ്യുന്നതുമായ ദേശീയോദ്യാനമാണ് **കാറ്റൻ-കരഗേ ദേശീയോദ്യാനം**(കസാഖ്: **Катонқараға́й мемлекетті́к ұлтты́қ табиғи́ паркі́**). കസാഖ്സ്ഥാൻ, റഷ്യ, ചൈന, മംഗോളിയ എന്നിവയുടെ അതിർത്തികൾ കൂടിച്ചേരുന്ന "X" ന്റെ പടിഞ്ഞാറൻ ഭാഗം മുഴുവൻ ഈ ദേശീയോദ്യാനത്തിൽ ഉൾപ്പെടുന്നു. കാറ്റൻ പർവ്വതനിരയിലെ റഷ്യൻ അതിർത്തിയിലാണ് സൈബീരിയയിലെ ഏറ്റവും ഉയർന്ന പർവ്വതം (ബെലൂഖ പർവ്വതം , 4,506 മീറ്റർ (14,783 അടി))സ്ഥിതിചെയ്യുന്നത്. ഈ ദേശീയോദ്യാനം കിഴക്കൻ കസാഖിസ്ഥാൻ മേഖലയിലെ കറ്റൊങ്കരഗായ് ജില്ലയിലാണ്. ഇത് തലസ്ഥാനനഗരമായ അസ്താനയിൽ നിന്നും തെക്കു-കിഴക്കായാണ്. 

## അവലംബം
ചാറിൻ ദേശീയോദ്യാനം

ഷരൈൻ നദിയിലൂടെ നീണ്ടുകിടക്കുന്ന കസാഖിസ്ഥാനിലെ ഒരു ദേശീയോദ്യാനമാണ് **ചാറിൻ ദേശീയോദ്യാനം** (കസാഖ്: **Шарын ұлттық табиғи паркі**). ഇതിൽ ചാരിൻ മലയിടുക്ക് ഉൾപ്പെടുന്നു. ഏകദേശം 125,050 ഹെക്റ്റർ പ്രദേശത്ത് വ്യാപിച്ചിരിക്കുന്ന ഈ ദേശീയോദ്യാനത്തിൽ അൽമാറ്റൈ മേഖലയിലെ എൻബെക്ഷികസാഖ് ജില്ല, റൈയ്ംബെക് ജില്ല, ഉയ്ഗുർ ജില്ല, അൽമറ്റൈ ജില്ല എന്നിവയുടെ ഭാഗങ്ങൾ ഉൾപ്പെടുന്നു. മലയിടുക്കിന്റെ ഭൂമിശാസ്ത്രപരമായ ആകർഷണങ്ങൾ, നദിയുടേയും മരുഭൂമീശൃംഖലയുടേയും ജൈവശാസ്ത്രപരമായ നേർമ്മ, ദേശിയോദ്യാനത്തെ ചുറ്റിപ്പറ്റിയുള്ള പുരാവസ്തുകേന്ദ്രങ്ങൾ എന്നിവ സംരക്ഷിക്കാനായാൺ ഈ ദേശീയോദ്യാനം 2004 ൽ ആരംഭിച്ചത്. ഇത് അൽമറ്റൈ നഗരത്തിൽ നിന്നും ഏകദേശത്ത് 200 കിലോമീറ്റർ അകലെയാണ്. 

## അവലംബം
ഇലെ-അലതാവു ദേശീയോദ്യാനം

**ഇലെ-അലതാവു ദേശീയോദ്യാനം** കസാഖ്സ്ഥാനിലെ ഒരു ദേശീയോദ്യാനമാണ്. 200,000 ഹെക്റ്റർ പ്രദേശത്തായി വ്യാപിച്ചിരിക്കുന്ന ഈ ദേശീയോദ്യാനം 1996 ലാണ് സ്ഥാപിതമായത്. അൽമാറ്റൈയ്ക്കു തെക്കുള്ള പർവ്വതങ്ങളിൽ കിഴക്കുവശത്തായി ഗോർഗെ തുർഗെനും പടിഞ്ഞാറുള്ള ചെമോൽഗൻ നദിയ്ക്കുമിടയിലായാണ് ഇത് സ്ഥിതിചെയ്യുന്നത്. പീക്ക് റ്റാർഗാരിനു ചുറ്റുമുള്ള അൽമാറ്റൈ പരിസ്ഥിതി സംരക്ഷിത പ്രദേശവുമായി ഈ ദേശീയോദ്യാനം അതിർത്തി പങ്കുവെയ്ക്കുന്നു.

ദേശീയോദ്യാനത്തിന്റെ വൈവിധ്യമാർന്ന ഭൂപ്രകൃതിയിൽ വനഭൂമികൾ, ആൽപ്പൈൻ മൈതാനം, ഹിമാനികൾ, ബിഗ് അൽമാറ്റൈ തടാകങ്ങളും ഉൾപ്പെടുന്നു. ബിഗ് അൽമാറ്റി തടാകം അതിന്റെ പ്രധാന സവിശേഷതകളിൽ ഒന്നാണ്. സസ്യജാലങ്ങളും ഒരുപോലെ വൈവിധ്യപൂർണ്ണമായ ദേശീയോദ്യാനത്തിൽ ആപ്രിക്കോട്ട്, മേപ്പിൾ, ആപ്പിൾ മരങ്ങൾ തുടങ്ങിയ പ്രധാന വൃക്ഷ ഇനങ്ങളുമുണ്ട്.  ഇലെ-അലതാവു ദേശീയോദ്യാനത്തിൽ ആകെ 300 സ്പീഷീസുകളിൽപ്പെട്ട പക്ഷികളും മൃഗങ്ങളും ഉള്ളതായി രേഖപ്പെടുത്തിയിട്ടുണ്ട്. 

ഇലെ-അലതാവു ദേശീയോദ്യാനം ജൈവവൈവിധ്യത്തിനും പേരുകേട്ടതാണ്. ഹിമപ്പുലികൾ, മധ്യേഷ്യൻ ലിങ്ക്സ്, ടിയാൻ ഷാൻ തവിട്ട് കരടികൾ, മധ്യേഷ്യൻ സ്റ്റോൺ മാർട്ടനുകൾ, സൈബീരിയൻ ഐബെക്സുകൾ, താടിയുള്ള കഴുകന്മാർ, സ്വർണ്ണ കഴുകന്മാർ എന്നിവ ഇതിൽ ഉൾപ്പെടുന്നു. ഹിമാലയൻ സ്നോകോക്ക്, ഐബിസ്ബിൽ, യുറേഷ്യൻ സ്കോപ്സ് ഔൾ, യുറേഷ്യൻ ത്രീ-ടോഡ് വുഡ്പെക്കർ എന്നിവയുൾപ്പെടെ നിരവധി സവിശേഷ പക്ഷിയിനങ്ങൾക്കും ഇത് ആവാസ വ്യവസ്ഥ നൽകുന്നു.  കൂടാതെ, കൊമ്പുകൾക്ക് ഔഷധ ഗുണങ്ങളുണ്ടെന്ന് വിശ്വസിക്കപ്പെടുന്ന മാൻ ഇനങ്ങളുടെ ആവാസ കേന്ദ്രമാണിത്.  

ട്രാൻസ്-ഇലെ അലതാവു പർവതനിരകളിലെ സസ്യജന്തുജാലങ്ങളെ സംരക്ഷിക്കുന്നതിലൂടെ, പ്രദേശത്തിന്റെ സ്വാഭാവിക പൈതൃക സംരക്ഷണത്തിൽ ഈ ദേശീയോദ്യാനം ഒരു പ്രധാന പങ്കു വഹിക്കുന്നു. വൈവിധ്യമാർന്ന ആവാസവ്യവസ്ഥകൾ ഇതിനെ ശാസ്ത്രീയ ഗവേഷണത്തിനും പരിസ്ഥിതി ടൂറിസത്തിനും അനുയോജ്യമായ ഒരു മേഖലയാക്കി മാറ്റുന്നതോടൊപ്പം കാൽനടയാത്ര, വന്യജീവി നിരീക്ഷണം, പർവതപ്രദേശങ്ങളിലെ പ്രകൃതിദൃശ്യങ്ങൾ നിരീക്ഷിക്കൽ എന്നിവയും ഇത് വാഗ്ദാനം ചെയ്യുന്നു.  

## ചരിത്രം
1931-ൽ സൈലിസ്കി അലതാവുവിൽ അൽമാറ്റി സംസ്ഥാന റിസർവ് രൂപീകരിച്ചതോടെയാണ് ദേശീയോദ്യാനത്തിന്റെ ചരിത്രം ആരംഭിക്കുന്നത്. തുടക്കത്തിൽ മലയ അൽമാറ്റിങ്ക നദിയുടെ താഴ്‌വരയിൽ 15,000 ഹെക്ടർ വിസ്തൃതിയായിരുന്നു ഇതിനുണ്ടായിരുന്നത്. 1935-ൽ വിസ്തൃതി 40,000 ഹെക്ടറായും പിന്നീട് 856.7 ആയിരം ഹെക്ടറായും വർദ്ധിപ്പിച്ച ശേഷം, സൈലിസ്കി അലതാവു പർവതനിര മുഴുവൻ ഉൾക്കൊള്ളുന്ന അൽമ-അറ്റ എന്ന് ഇതറിയപ്പെട്ടു. പിന്നീട് സസ്യജാലങ്ങളുടെ ആവരണം, വനങ്ങളുടെ തരം, പക്ഷികൾ, സസ്തനികൾ എന്നിവയെക്കുറിച്ചുള്ള പതിവ് ശാസ്ത്രീയ ഗവേഷണം ഈ പ്രദേശത്ത് നടത്താൻ തുടങ്ങി.

## കാലാവസ്ഥ
ദേശീയോദ്യാനത്തിലെ കാലാവസ്ഥ വൈവിധ്യപൂർണ്ണമാണ്, ഉയരത്തിലുള്ള കാലാവസ്ഥാ മേഖലകൾ അനുസരിച്ച് ഇത് വ്യത്യാസപ്പെട്ടിരിക്കുന്നു. വേനൽക്കാലം ചൂടുള്ളതും വായുവിന്റെ താപനിലയുടെ വ്യക്തമായ വിപരീതം കാരണം ശൈത്യകാലം സൗമ്യവുമാണ്. താഴ്‌വരകളിൽ, ജനുവരിയിലെ ശരാശരി താപനില -7.4°C ഉം ജൂലൈയിൽ 23°C ഉം ആണ്.

## സസ്യജാലം
പ്രകൃതിദത്ത ഉദ്യാനത്തിലെ സസ്യജാലങ്ങളിൽ 1,000-ത്തിലധികം ഇനങ്ങളുള്ളിതിൽ ഭൂരിഭാഗവും മധ്യ-പർവത വനമേഖലയിലെ സസ്യജാലങ്ങളാണ്.

## ചിത്രശാല

File:Near of observatory - panoramio.jpg|നിരീക്ഷണാലയത്തിന് സമീപ പ്രദേശം.
File:Watchtower in middle of Big Almaty Lake (3991851837).jpg|ബിഗ് അൽമാറ്റി തടാകത്തിലെ വാച്ച് ടവർ.
File:Большое Алматинское озеро.jpg|ശൈത്യകാലത്ത് തടാകം.
File:Water pipe with Big Almaty Lake.jpg|തടാകത്തിൽ നിന്നുള്ള ജല പൈപ്പ്.
File:Big Almaty Lake (Bolshaya Almatinka), Almaty region, Kazakhstan. October 2007.jpg|മൂടൽമഞ്ഞിനിടെ തടാകം.


## പനോരമാദൃശ്യം

## അവലംബം
ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ്

ഹൈദരബാദ് സർവകലാശാല വിദ്യാർത്ഥി രോഹിത് വെമുലയുടെ ആത്മഹത്യയും തുടർന്നു നടന്ന വിദ്യാർത്ഥി പ്രക്ഷോഭത്തെക്കുറിച്ചുള്ള ഡോക്യുമെന്ററിയാണ് **ദ അൺ ബെയറബിൾ ബീയിങ് ഓഫ് ലൈറ്റ്‌നെസ്സ്**. പി.എൻ. രാമചന്ദ്രയാണ് ഈ ചിത്രത്തിന്റെ സംവിധായകൻ. 
## വിവാദങ്ങൾ
2017 ലെ കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്രമേളയിൽ ഇതുൾപ്പെടെ മൂന്ന് ഡോക്യുമെന്ററികൾ പ്രദർശിപ്പിക്കുന്നതിന് കേന്ദ്ര സർക്കാരിന്റെ വിലക്ക്ഏർപ്പെടുത്തി. 
## അവലംബം


വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
വർഗ്ഗം:ഇംഗ്ലീഷിൽ നിർമ്മിക്കപ്പെട്ട ഇന്ത്യൻ ഡോക്യുമെന്ററി ചലച്ചിത്രങ്ങൾ
ആമ്പർ മൗണ്ടൻ ദേശീയോദ്യാനം

**ആമ്പർ മൗണ്ടൻ ദേശീയോദ്യാനം** ഉത്തര മഡഗാസ്കറിലെ ഡയാന പ്രദേശത്തെ ഒരു ദേശീയോദ്യാനമാണ്. ഈ പാർക്ക് അതിലെ പ്രാദേശികമായ സസ്യജാലങ്ങൾ ജന്തുജാലങ്ങൾ നെള്ളച്ചാടങ്ങൽ അഗ്നിപർവ്വതമുഖത്തെ തടാകങ്ങൾ എന്നിവയാൽ സമൃദ്ധമാണ്. മഡഗാസ്കറിന്റെ തലസ്ഥാനമായ ആന്റനനറീവൊയിൽ നിന്നും വടക്കുഭാഗത്തായി 1000 കിലോമീറ്റർ അകലെയാണു സ്ഥിതിചെയ്യുന്നത്. ഇവിടം മഡഗാസ്കരിലെ ഏറ്റവും ജൈവവൈവിദ്ധ്യം നിറഞ്ഞ പ്രദേശമാണ്. 75 സ്പിഷീസിൽ പെട്ട പക്ഷികൾ, 25 സ്പീഷീസിൽപ്പെട്ട സസ്തനികൾ, 59 സ്പീഷീസിൽപ്പെട്ട ഉരഗങ്ങൾ എന്നിവ ഈ ദേശീയോദ്യാനത്തിൽ ജീവിക്കുന്നതായി കണക്കാക്കിയിട്ടുണ്ട്.

 
## ഇതും കാണുക
* List of national parks of Madagascar

## അവലംബം

## Sources
* Official website (in French) 
* Wild Madagascar- Amber Mountain

വർഗ്ഗം:Diana Region
വർഗ്ഗം:1958 establishments in Madagascar
Amber Mountain
വർഗ്ഗം:Protected areas established in 1958
വർഗ്ഗം:മഡഗാസ്കറിലെ ദേശീയോദ്യാനങ്ങൾ
കൊസാറ ദേശീയോദ്യാനം

**കൊസാറ ദേശീയോദ്യാനം**  (Serbian Cyrillic: Национални парк Козара) ജോസിപ് ബ്രോസ് ടിറ്റോ 1967 ൽ ഒരു സംരക്ഷിത ദേശീയവനമായി പ്രഖ്യാപിച്ച ദേശീയോദ്യാനമാണ്. ബോസ്നിയ ഹെർസഗോവിനയിലെ റിപ്പബ്ലിക സർപ്‍സ്‍കയിലെ ഉന, സവ, സന, വിർബാസ് നദികൾക്കിടയിലാണ് ഈ ദേശീയോദ്യാനം നിലനിൽക്കുന്നത്. ഈ 33.75 ചതുരശ്ര കിലോമീറ്റർ വിസ്തൃതിയുള്ള നിബിഢ വനങ്ങളും മലനിരകളിലെ പുൽമേടുമെല്ലാം ചേർന്ന് 'ഗ്രീൻ ബ്യൂട്ടി ഓഫ് ക്രാജിന' എന്ന അപരനാമം നേടിയിരിക്കുന്നു.

കൊസാറ ഒരു പ്രധാന വേട്ടയാടൽ പ്രദേശമാണ്. ഈ ദേശീയോദ്യനാത്തിലെ ഏറ്റവും വലിയ, 180 സ്ക്വയർ കിലോമീറ്റർ വിസ്തീർണ്ണമുള്ള പ്രദേശത്ത് മാനുകൾ ഫെസെൻറ്, കുറുക്കൻ, കാട്ടുപന്നികൾ, മുയലുകൾ, കാട്ടുതാറാവുകൾ എന്നിവയെ നിയന്ത്രിതമായ നിലയിൽ വേട്ടയാടുന്നതിന് അനുമതി നൽകിയിരിക്കുന്നു. ദേശീയോദ്യാനത്തിൻറെ ഒരു ചെറിയ ഭാഗം പ്രകൃതി സ്നേഹികൾക്കായി മാറ്റിവച്ചിരിക്കുന്നു. വനത്തിലൂടെയുള്ള നടത്തം, മലകയറ്റം, ബൈക്കിങ്, സസ്യങ്ങളുടെ ശേഖരണം എന്നിവ ഈ ഭാഗത്തെ നിരവധി പ്രവർത്തനങ്ങളിൽ ഉൾപ്പെടുന്നു.

## അവലംബം

വർഗ്ഗം:ബോസ്നിയയിലെയും ഹെർസഗോവിനയിലെയും ദേശീയോദ്യാനങ്ങൾ
ഉന ദേശീയോദ്യാനം

**ഉന ദേശീയോദ്യാനം** (Bosnian: *Nacionalni park Una*) ഉനാക് നദി, അപ്പർ ഉനാ നദി എന്നിവയുടെ ചുറ്റുപാടുമായി 2008 ൽ സ്ഥാപിക്കപ്പെട്ട ഒരു ദേശീയോദ്യാനമാണ്. ബോസ്നിയ ഹെർസഗോവിനയിൽ സമീപകാലത്ത് സ്ഥാപിതമായ ദേശീയോദ്യാനമാണിത്.

ഉന നാഷണൽ നാഷണൽ പാർക്ക് (ബോസ്നിയൻ: നാസണൽ പാർക്ക് ഉനാ) 2008 ൽ (അപ്പർ ഉന നദി, ഉനാക് നദി) സ്ഥാപിതമായി (29/05/08) സ്ഥാപിതമായി. ഈ ദേശീയോദ്യാനം രൂപീകരിച്ചതിൻറെ പ്രധാന ഉദ്ദേശം ഉദ്യാനത്തിലൂടെ ഒഴുകുന്ന  ഉന, ഉനാക് നദികളുടെ സംരക്ഷണമാണ്.

## അവലംബം

വർഗ്ഗം:ബോസ്നിയയിലെ ദേശീയോദ്യാനങ്ങൾ
വർഗ്ഗം:ബോസ്നിയയിലെയും ഹെർസഗോവിനയിലെയും ദേശീയോദ്യാനങ്ങൾ
പെലിസ്റ്റെർ ദേശീയോദ്യാനം

**പെലിസ്റ്റെർ ദേശീയോദ്യാനം** റിപ്പബ്ലിക് ഓഫ് മാസിഡോണിയയിലെ ബിറ്റോല മുനിസിപ്പാലിറ്റിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ബാബ മൌണ്ടൻ മാസിഫിൽ സ്ഥിതിചെയ്യുന്ന ഈ ദേശീയോദ്യാനം,171.5 ചതുരശ്ര കിലോമീറ്റർ (66.2 ചതുരശ്ര മൈൽ) വിസ്തൃതിയിൽ വ്യാപിച്ചു കിടക്കുന്നു. സമുദ്രനിരപ്പിൽ നിന്നും 927 മുതൽ 2,601 മീറ്റർ വരെ (3,041 മുതൽ 8,533 അടി വരെ) വ്യത്യസ്ത ഉയരങ്ങളിലുള്ള ദേശീയോദ്യാനം, മനോഹരമായ സസ്യജാലങ്ങളും വൈവിധ്യമുളള ജന്തുക്കളും നിറഞ്ഞതാണ്.

## അവലംബം
മാവ്രോവോ ദേശീയോദ്യാനം

**മാവ്രോവോ ദേശീയോദ്യാനം**  (Macedonian: Национален парк Маврово) റിപ്പബ്ലിക് ഓഫ് മാസിഡോണിയയിലെ മൂന്നു ദേശീയോദ്യാനങ്ങളിൽ ഏറ്റവും വലിപ്പമുള്ളതാണ്.

1949 ൽ സ്ഥാപിതമായ ഈ ദേശീയോദ്യാനം, രാജ്യത്തിൻറെ പടിഞ്ഞാറായി, മാവ്രോവോ തടാകത്തിനും അൽബേനിയൻ അതിർത്തിക്കും ഇടയിലാണ് സ്ഥിതിചെയ്യുന്നത്. ദേശീയോദ്യാനം, തടാകം, മേഖല എന്നിവയുടെയെല്ലാ പേരിനു നിദാനം മാവ്രോവോയാണ്.
File:Mappa della Macedonia occidentale.png|Mavrovo National Park marked on a map (left)
File:NP Mavrovo 0 (2).JPG|A welcome gate to Mavrovo National Park
File:Небо - земја.jpg|Mount Bistra within the national park
File:Presa, lago Mavrovo, Macedonia, 2014-04-17, DD 26.JPG|View of the lake in winter
File:Iglesia sumergida de San Nicolás, lago Mavrovo, Macedonia, 2014-04-17, DD 12.JPG|Submerged St Nicholas church in the Mavrovo lake 


## അവലംബം
നോറ ക്വിൽ ദേശീയോദ്യാനം

**നോറ ക്വിൽ** ദേശീയോദ്യാനം തെക്കുകിഴക്കൻ സ്വീഡനിൽ വിമ്മർബിക്കു സമീപമുള്ള കൽമാർ കൌണ്ടിയിലെ സ്മാലാൻറിൽ 1927-ൽ രൂപീകരിക്കപ്പെട്ട ഒരു ദേശീയോദ്യാനമാണ്. ദേശീയോദ്യാനത്തിൽ നിന്ന് ഏതാനും കിലോമീറ്ററുകൾ ദൂരത്തിൽ 14 മീറ്റർ (46 അടി) വ്യാപ്തിയുള്ള യൂറോപ്പിലെ ഏറ്റവും വലിയ ഇംഗ്ലീഷ് ഓക്കുമരമായ റംസ്കുല്ല ഓക്ക് സ്ഥിതിചെയ്യുന്നു. ആയിരക്കണക്കിനു വർഷങ്ങൾ പഴക്കമുള്ളതാണ് ഇത്.

## അവലംബം

വർഗ്ഗം:സ്വീഡനിലെ ദേശീയോദ്യാനങ്ങൾ
യോസ്ഗാത് പൈൻ ഗ്രൂവ് ദേശീയോദ്യാനം

**യോസ്ഗാത് പൈൻ ഗ്രൂവ് ദേശീയോദ്യാനം** () ടർക്കിയിലെ പൈൻ മരങ്ങൾ നിറഞ്ഞ ഒരു ദേശീയോദ്യാനമാണ്. ടർക്കിയിലെ മദ്ധ്യ അനറ്റോലിയ പ്രദേശത്തെ യോസ്ഗാത് പ്രദേശത്താണിതു സ്ഥിതിചെയ്യുന്നത്. 1958 ഫെബ്രുവരി 5നാണ് രാജ്യത്തെ ആദ്യ ദേശീയപാർക്കായ ഇത് സ്ഥാപിച്ചത്. 

264 ha (1.02 sq mi) വിസ്തീർണ്ണമുള്ള ഈ പാർക്ക് വിശാലമായ സ്റ്റെപ്പിയോടു (പുല്പ്രദേശം) ചുറ്റപ്പെട്ട വനത്തിന്റെ ഒരു ദ്വീപുസമാനമായ പർവ്വതപ്രദേശത്തു സമുദ്രനിരപ്പിൽനിന്നും 1,360 m (4,460 ft)ഉയരത്തിൽ സ്ഥിതിചെയ്യുന്നു. യോസ്ഗാത് പൈൻ ഗ്രൂവ് ദേശീയോദ്യാനം, ടർക്കിയിലെ വന്യജീവി ജലവകുപ്പിന്റെ കീഴിലുള്ള ഡയറക്റ്റർ ജെനറൽ ഓഫ് ഫോറസ്ട്രിയുടെ നിയന്ത്രണത്തിൽ കിടക്കുന്നു. കോക്കസസ്സ് പർവ്വതനിരയുടെ ഉയർന്ന പ്രദേശങ്ങളിൽ മാത്രം വളരുന്ന പ്രത്യേക സ്പീഷീസ് പൈൻ മരങ്ങളാണ് ഈ പാർക്കിൽ കാണപ്പെടുന്നത്. ഇവിടെ 350 മുതൽ 500 വർഷം പ്രായമുള്ള പൈൻ മരങ്ങൾവരെ സംരക്ഷിച്ചുവരുന്നു. ചില മരങ്ങളിൽ അവയുടെ പ്രായം രേഖപ്പെടുത്തിയിട്ടുമുണ്ട്.

യോസ്ഗാത് പട്ടണത്തിന്റെ തെക്കുഭാഗത്ത് 5 കിലോമീറ്റർ ദൂരെയാണിതു കാണപ്പെടുന്നത്. പട്ടണത്തിലെ ജനങ്ങളുടെ വിനോദസ്ഥലമാണിത്. ഈ പാർക്കിൽ അവിടെ വരുന്നവർക്കായി സൗകര്യങ്ങൾ ഏർപ്പെടുത്തിയിട്ടുണ്ട്. 

## References

വർഗ്ഗം:തുർക്കിയിലെ ദേശീയോദ്യാനങ്ങൾ
ടിമാൻഫായ ദേശീയോദ്യാനം

**ടിമാൻഫിയ ദേശീയോദ്യാനം** (Spanish: *Parque Nacional de Timanfaya*), കാനറി ഐലൻറുകളിലെ ലാൻസറോട്ടെ ദ്വീപിലെ തെക്കുപടിഞ്ഞാറൻ ഭാഗത്തുള്ള ഒരു സ്പാനിഷ് ദേശീയോദ്യാനമാണ്. ടിനാജോ, യൈസ എന്നീ മുനിസിപ്പാലിറ്റികൾ ഈ ദേശീയോദ്യാനത്തിലുൾപ്പെട്ടിരിക്കുന്നു. ദേശീയോദ്യാനത്തിൻറെ വിസ്തൃതി  51.07 ചതുരശ്ര കിലോമീറ്റർ (19.72 ചതുരശ് മൈൽ) ആണ്. ദേശിയോദ്യാനത്തിലെ ഭൂമി പൂർണ്ണമായും അഗ്നിപർവ്വത മണ്ണിനാൽ നിർമ്മിതമായതാണ്. സെസാർ മൺറിക്വ നിർമ്മിച്ച "El Diablo" എന്ന  പ്രതിമയാണ് ദേശീയോദ്യാനത്തിൻറെ ചിഹ്നം.

## ചിത്രശാല

File:Charco de los Ciclos. Lanzarote.jpg |*Charco de los Ciclos*
File:Lanzarote. Timanfaya.jpg|Timanfaya
File:Timanfaya boca volcán.JPG|Timanfaya


## അവലംബം

വർഗ്ഗം:സ്പെയിനിലെ ദേശീയോദ്യാനങ്ങൾ
മിറ്റിറാല ദേശീയോദ്യാനം

**മിറ്റിറാല ദേശീയോദ്യാനം** (: მტირალას ეროვნული პარკი; meaning "to cry"; നേരത്ത, "റ്റ്സിസ്കാര റിസർവ്വ്") ജോർജ്ജിയയിലെ അഡ്‍ജാര പ്രദേശത്തുളള ഒരു സംരക്ഷിത മേഖലയാണ്. പടിഞ്ഞാറൻ ലെസ്സെർ കാക്കസസിലെ  പ്രദേശം ഉൾക്കൊള്ളുന്ന ഈ ദേശീയോദ്യാനം കരിങ്കടലിനും അഡ്‍ജാര മലനിരകൾക്കുമിടയിലാണ് സ്ഥിതിചെയ്യുന്നത്. ഇത് കിൻട്രിഷി സംരക്ഷിത പ്രദേശവുമായി ചേർന്നു നിൽക്കുന്നു.

## അവലംബം

വർഗ്ഗം:ജോർജ്ജിയയിലെ ദേശീയോദ്യാനങ്ങൾ
തൈ ദേശീയോദ്യാനം

**തൈ ദേശീയോദ്യാനം,** 2008 ആഗസ്റ്റ് 22 ന് പ്രവർത്തനമാരംഭിച്ച ഡെന്മാർക്കിലെ ഒരു ദേശീയോദ്യാനമാണ്. വടക്കുപടിഞ്ഞാറൻ ജട്ട്‍ലാൻറിലാണ് ഇതു സ്ഥിതിചെയ്യുന്നത്. ഹാൻസ്‍‍തോലം തീരത്തിനു സമാന്തരമായി തുടങ്ങി അഗ്ഗെർ ടാൻജെ വരെ നീണ്ടുകിടക്കന്ന ഈ ദേശീയോദ്യാനം വടക്കുനിന്ന് തെക്കോട്ട് 55 കി.മീറ്ററും (34 മൈൽ) കിഴക്കുനിന്ന് പടിഞ്ഞാറു വരെ, 5 മുതൽ 12 കിലോമീറ്റർ വരെ (3.1 മുതൽ 7.5 മൈൽ) നീളത്തിലുമാണ് സ്ഥിതിചെയ്യുന്നത്. ഈ ദേശീയ ഉദ്യാനത്തിന്റെ ആകെ വിസ്തീർണ്ണം 244 കിമീ2(94 ചതുരശ്ര മൈൽ) ആണ്.

## ചിത്രശാല

File:Limosa limosa (alerted).jpg|The globally near threatened (NT) black-tailed godwit is found in Thy National Park.
File:Camponotus herculeanus queen high res.jpg|The large Hercules ant (*Camponotus herculeanus*) has established in some of the plantations here. It is either rare or absent from the rest of Denmark.
File:Crowberries.jpg|Black crowberries. Many of the plants in the national park are edible.
File:Thy Nationalpark.JPG|View across the dune heaths of Hanstholm game preserve.
File:Lobelia dortmanna flower2.jpg|The slender water lobelias are indicator species of the very clean lakes and ponds in the national park.
File:PilulariaGlobulifera4.jpg|The peculiar pillwort fern is near threatened (NT) on a global scale, but found growing in Thy.



## അവലംബം

വർഗ്ഗം:ഡെൻമാർക്കിലെ ദേശീയോദ്യാനങ്ങൾ
നമാദ്ഗി ദേശീയോദ്യാനം

ഓസ്ട്രേലിയയിലെ തലസ്ഥാനപ്രദേശത്തിന്റെ തെക്ക്-പടിഞ്ഞാറായി, ന്യൂ സൗത്ത് വെയിൽസിലെ കോസിയൂസ്കോ ദേശീയോദ്യാനവുമായി അതിർത്തി പങ്കിടുന്ന സംരക്ഷിതപ്രദേശമാണ് **നമാദ്ഗി ദേശീയോദ്യാനം**. ഇത് കാൻബെറയിൽ നിന്ന് ഏകദേശം 40 കിലോമീറ്റർ തെക്കു-പടിഞ്ഞാറായി സ്ഥിതിചെയ്യുന്നു. ഓസ്ട്രേലിയൻ തലസ്ഥാന പ്രദേശത്തിന്റെ വിസ്തീർണ്ണത്തിന്റെ ഏകദേശം 46% ശതമാനം വരും. 

പകിട്ടേറിയ ഗ്രാനൈറ്റ് പർവ്വതങ്ങളോടെയുള്ള ഓസ്ട്രേലിയൻ ആൽപ്സ് പർവ്വതനിരയുടെ വടക്കൻ ഭാഗത്തെ ഈ ദേശീയോദ്യാനം സംരക്ഷിക്കുന്നു. ഇതിലെ ആവാസവ്യവസ്ഥകൾ മഞ്ഞ് മൂടിയ വനങ്ങൾക്കിടയിലുള്ള പുല്ല് വളർന്നു നിൽക്കുന്ന സമതലങ്ങൾ മുതൽ ആൽപ്പൈൻ മൈതാനങ്ങൾ വരെയുള്ളവ ഉൾപ്പെടുന്നു. ഈസ്റ്റേൺ ഗ്രേ കങ്ഗാരുകൾ, വല്ലബികൾ, വോമ്ബാറ്റുകൾ, മാഗ്പികൾ, റോസെല്ലകൾ, റെവനുകൾ തുടങ്ങി സാധാരണ കാണപ്പെടുന്ന ജീവികൾ ഉൾപ്പെടുന്ന ഇവിടുത്തെ ജീവസമ്പത്ത് വ്യത്യസ്തമാണ്. കാൻബറയ്ക്ക് ആവശ്യമുള്ള ജലത്തിന്റെ ഏകദേശം 85% ദേശീയോദ്യാനത്തിലെ ജലസംഭരണമേഖല നൽകുന്നു.

ഈ ദേശീയോദ്യാനം ഐ. യു. സി. എന്നിന്റെ കാറ്റഗറി 2 
ൽപ്പെടുന്ന സംരക്ഷിതപ്രദേശമായി വർഗ്ഗീകരിച്ചിരിക്കുന്നു. 

## ചിത്രശാല

Image:Mount Ginini - Namadgi National Park - 2.jpg
Image:Namadgi National Park walking trail.jpg
Image:Mount Ginini - Namadgi National Park.jpg
Image:Eucalyptus niphophila - Mount Ginini - Namadgi National Park.jpg


## അവലംബം
ടുഷേറ്റി ദേശീയോദ്യാനം

**ടുഷേറ്റി ദേശീയോദ്യാനം**,  2003 ഏപ്രിൽ 22 ന് ജോർജ്ജിയൻ പാർലമെന്റ് അംഗീകാരം നൽകിയ എട്ട് പുതിയ സംരക്ഷിത പ്രദേശങ്ങളിലൊന്നാണ്. ഇതു സ്ഥിതിചെയ്യുന്നത് ഈസ്റ്റ് ജോർജിയയിലാണ്.

ഗ്ലോബൽ എൻവയോൺമെന്റ് ഫെസിലിറ്റി (GEF), ലോകബാങ്ക് എന്നിവ "ജോർജ്ജിയ - പ്രൊട്ടക്റ്റഡ് ഏരിയാസ് ഡെവലപ്മെന്റ് പ്രോജക്ട്" എന്ന ഈ പദ്ധതിയുടെ ഭാഗമായി പ്രവർത്തിച്ചിരുന്നു. ദേശീയോദ്യാനത്തിലെ സംരക്ഷിതമായ സസ്യങ്ങളിൽ പൈൻ ഗ്രോവ്സ് (**'), [[ബിർച്ച് ഗ്രോവ്സ്]] (**', **) എന്നിവയും ഉൾപ്പെടുന്നു. ഈ ദേശീയോദ്യാനത്തിലെ പ്രധാന ജന്തുവർഗ്ഗങ്ങൾ അനറ്റോളിയൻ പുള്ളിപ്പുലി (*Panthera pardus ambornii*), കരടി, ചമോയിസ് (ഒരു തരം പർവ്വത മാൻ), ഫാൽക്കൻ, ഗോൾഡൻ പരുന്ത്, ലാമ്മെർഗീർ (താടിയുള്ളകഴുകൻ), ലിൻക്സ്, പർവ്വത ആട്, കാട്ടാട്, ചെന്നായ എന്നിവയാണ്. 

## അവലംബം

വർഗ്ഗം:ജോർജ്ജിയയിലെ ദേശീയോദ്യാനങ്ങൾ
കാർക്കറലി ദേശീയോദ്യാനം

കസാക്കിസ്ഥാനിലെ കറാഗന്ദ ഒബ്ലാസ്റ്റിലെ ഒരു സംരക്ഷിതപ്രദേശവും ദേശീയോദ്യാനമാണ് **കാർക്കറലി ദേശീയോദ്യാനം** (; ). കരാഗണ്ടയുടെ 244 കിലോമീറ്റർ കിഴക്കുള്ള കർകറലി നഗരത്തിലാണ് ഈ ദേശീയോദ്യാനത്തിന്റെ കാര്യാലയം സ്ഥിതിചെയ്യുന്നത്. ഈ പാർക്കിൽ എട്ട് ഇനം ഉരഗങ്ങളും ഉഭയജീവികളുമുണ്ട്. ഇതിൽ നാലുതരം സ്പീഷീസുകളിൽ മീഡോ വൈപർ, സൈബീരിയൻ പിറ്റ് വൈപർ എന്നീ രണ്ടെണ്ണം വിഷമുളളവയാണ്.

## ദേശീയോദ്യാനത്തിന്റെ ചരിത്രം

1884 മാർച്ച് 1-നാണ് കാർകറലി വനം സ്ഥാപിക്കപ്പെടുന്നത്. 1910 മുതൽ 1913 വരെയാണ് ദേശീയോദ്യാനത്തിലെ ഏറ്റവും പ്രശസ്തമായ കെട്ടിടമായ ഫോറസ്റ്റ് വാർഡന്റെ കാര്യാലയം നിർമ്മാണത്തിലിരുന്നത്. നിർമ്മാണരീതികൊണ്ട് ഇത് പ്രശസ്തമാണ്.  

## അവലംബം

വർഗ്ഗം:ഖസാഖ്‌സ്ഥാനിലെ ദേശീയോദ്യാനങ്ങൾ
ക്രിസ്തുമസ് ദ്വീപ് ദേശീയോദ്യാനം

ഇന്തോനേഷ്യയുടെ തെക്കു-പടിഞ്ഞാറായി, ഇന്ത്യൻ മഹാസമുദ്രത്തിലായുള്ള ആസ്ത്രേലിയയുടെ അതിർത്തിപ്രദേശമായ ക്രിസ്തുമസ് ദ്വീപിന്റെ ഭൂരിഭാഗം ഭാഗങ്ങളും ഉൾക്കൊള്ളുന്ന ഒരു ദേശീയോദ്യാനമാണ് **ക്രിസ്തുമസ് ദ്വീപ് ദേശീയോദ്യാനം**. സ്വന്തം പേരിൽ അറിയപ്പെടുന്ന റെഡ് ക്രാബ് ഉൾപ്പെടെയുള്ള അനേകം സ്പീഷീസുകളിൽപ്പെട്ട സസ്യജന്തുജാലങ്ങളുടെ വാസസ്ഥലമാണ് ഈ ദേശീയോദ്യാനം. ഒരോവർഷവും  മുട്ടയിടാനായി സമുദ്രത്തിലേക്കു  കുടിയേറ്റത്തിനു പോകുന്ന 100 മില്ല്യൺ എണ്ണം റെഡ് ക്രാബുകളെയെങ്കിലും കാണാം. വംശനാശഭീഷണി നേരിടുന്ന അബോട്ട്സ് ബൂബിയും ഗുരുതരമായ വംശനാശഭീഷണി നേരിടുന്ന ക്രിസ്തുമസ് ഐലന്റ് ഫ്രിഗേറ്റ്പക്ഷിയും കൂടുകൂട്ടുന്ന ഏകസ്ഥലമാണിത്. ഇവയോടൊപ്പം തനതായ സ്പീഷീസുകളും മൂലം ഈ ദ്വീപ് ശാസ്ത്രസമൂഹത്തിൽ കാര്യമായ താത്പര്യമുണ്ടാക്കുന്നു. 

## ഇതും കാണുക

* ഓസ്ട്രേലിയയിലെ സംരക്ഷിത പ്രദേശങ്ങൾ

## അവലംബം
ആബർക്രോംബി നദി ദേശീയോദ്യാനം

കിഴക്കൻ ആസ്ത്രേലിയയിലെ ന്യൂ സൗത്ത് വെയിൽസിലെ മധ്യപീഠഭൂമിയിൽ സ്ഥിതിചെയ്യുന്ന സംരക്ഷിത ദേശീയോദ്യാനമാണ് **ആബർക്രോംബി നദി ദേശീയോദ്യാനം**. സിഡ്നിയിൽ നിന്നും ഏകദേശം 120 കിലോമീറ്റർ പടിഞ്ഞാറായും ഒബെറോണിൽ നിന്നും 40 കിലോമീറ്റർ തെക്കായുമാണ് സ്ഥിതിചെയ്യുന്ന ഈ ദേശീയോദ്യാനം 19,000 ഹെക്റ്റർ പ്രദേശത്ത് വ്യാപിച്ചു കിടക്കുന്നു.  

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മോൾസ് ബ്ജെർഗെ ദേശീയോദ്യാനം

**മോൾസ് ബ്ജെർഗെ ദേശീയോദ്യാനം** ഡൻമാർക്കിൽ മദ്ധ്യ ജട്ട്‍ലാൻറിലുള്ള സിഡ്ഡ്ജർസ് മുനിസിപ്പാലിറ്റിയിലെ മോൾസ് ബ്ജെർജെ എന്നറിയപ്പെടുന്ന പ്രദേശത്തു സ്ഥിതി ചെയ്യുന്ന ഒരു ദേശീയോദ്യാനമാണ്. ഇത് ഉദ്ഘാടനം ചെയ്യപ്പെട്ടത് 2009 ആഗസ്റ്റ് 29 നായിരുന്നു. ഈ സംരക്ഷിതപ്രദേശം, 180 ചതുരശ്ര കിലോമീറ്റർ (69 ചതുരശ്ര മൈൽ) വലിപ്പമുള്ളതായി കണക്കാക്കിയിരിക്കുന്നു. ദേശീയോദ്യാനത്തിൻറെ മദ്ധ്യഭാഗത്തായി 137 മീറ്റർ (449 അടി) ഉയരമുള്ള മോൾസ് ഹിൽസ് സ്ഥിതിചെയ്യുന്നു. ഇത് 2,500 ഹെക്ടർ ആണ്. ഡെൻമാർക്കിൽ ആകെയുള്ള വന്യ സസ്യജനുസുകളിൽ പാതിയിലേറെയും മോൾസ് ബ്ജെർഗെയിൽ കാണപ്പെടുന്നു.

## അവലംബം
നോർത്ത് ഈസ്റ്റ് ഗ്രീൻലാൻറ് ദേശീയോദ്യാനം

**നോർത്ത് ഈസ്റ്റ് ഗ്രീൻലാ‍ൻറ് ദേശീയോദ്യാനം** (Greenlandic: *Kalaallit Nunaanni nuna eqqissisimatitaq*, Danish: *Grønlands Nationalpark*), ലോകത്തിലെ ഏറ്റവും വലുതും ഏറ്റവും വടക്കുപടിഞ്ഞാറായി സ്ഥിതിചെയ്യുന്നതുമായി ഡാനിഷ് ഒരു ദേശീയോദ്യാനമാണ്. ലോകത്തിലെ ഏറ്റവും വലിയ സംരക്ഷിത ഭൂപ്രദേശമാണിത്.

1974 ൽ സ്ഥാപിതമായ ഈ ദേശീയോദ്യാനം, 1988 ൽ ഇന്നത്തെ നിലയിൽ വിസ്തൃതി വർദ്ധിപ്പിച്ചിട്ടുണ്ട്. ഇത് ഗ്രീൻലാന്റിലെ ഉളനാടൻ, വടക്കുകിഴക്കൻ തീരങ്ങളുടെ 972,001 ചതുരശ്ര കിലോമീറ്റർ (375,000 ചതുരശ്ര മൈൽ) പ്രദേശം സംരക്ഷിക്കുന്നു. അതുപോലെതന്നെ ഇത് ലോകത്തിലെ ഇരുപത്തൊമ്പതു രാജ്യങ്ങളേക്കാളും വലിപ്പമുള്ളതാണ്. ഡെൻമാർക്കിലെ ആദ്യത്തെ ദേശീയോദ്യാനവും ഗ്രീൻലാൻറില ഒരേയൊരു ദേശീയോദ്യാനവുമാണ് ഇത്

## അവലംബം
അരക്വാൽ ദേശീയോദ്യാനം

ആസ്ത്രേലിയയിൽ ന്യൂ സൗത്ത് വെയിൽസിൽ സിഡ്നിയിൽ നിന്നും 624 കിലോമീറ്റർ വടക്കായും ആസ്ട്രേലിയയ്ക്ക് ഏറ്റവും കിഴക്കുള്ള സ്ഥലമായ കേറ്റ് ബൈറനിൽ നിന്നും 2 കിലോമീറ്റർ തെക്കായും സ്ഥിതിചെയ്യുന്ന ദേശീയോദ്യാനമാണ് **അരക്വാൽ ദേശീയോദ്യാനം**.  ഏറ്റവും അടുത്തുള്ള പട്ടണം ബൗറൻ ബേ ആണ്. 

പൈതൃകപരമായി അരക്വാൽ ജനങ്ങളുടെ ഭൂമിയായി ഇവിടം 2001 ൽ ദേശീയോദ്യാനമായി വിളംബരം ചെയ്യപ്പെടുന്നത് പരമ്പരാഗത അരക്വാൾ സമൂഹവും ന്യൂ സൗത്ത് വേൽസ് ഗവണ്മെന്റും ഒരു ഭൂവിനിയോഗകരാറിൽ എത്തിയപ്പോഴാണ്. അർക്വാൾ ജനങ്ങൾ ഈ ദേശീയോദ്യാനത്തിന്റെ സഹപരിപാലകരാണ്. 

## ഇതും കാണുക
* Protected areas of New South Wales
* Wallum

## അവലംബം
ബാഗോ ബ്ലഫ് ദേശീയോദ്യാനം

ഓസ്ട്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്ന് ഏകദേശം 410 കിലോമീറ്റർ വടക്കു-കിഴക്കായുള്ള ദേശീയോദ്യാനമാണ് **ബാഗോ ബ്ലഫ് ദേശീയോദ്യാനം**. വൗചോപ്പെയുടെ തെക്കു-പടിഞ്ഞാറായി സ്ഥിതിചെയ്യുന്നു ഈ ദേശീയോദ്യാനത്തിൽ മുങ്കാലത്തെ ബ്രോക്കൻ ബാഗോ വനപ്രദേശം, ലോർനെ വനപ്രദേശം എന്നിവയുട് ഭാഗങ്ങൾ ഉൾപ്പെടുന്നു. ഓൾഡ് ബാഗോ ബ്ലഫ് അരക്വാൽ ദേശീയോദ്യാനം വടക്കൻ ഭാഗം, സിക്സ് അരക്വാൽ ദേശീയോദ്യാനം B എന്നിവവയും ഉൾപ്പെടുന്നു. 

ബ്ലഫിന്റെ മുകളിൽ നിന്നും ഹേസ്റ്റിംഗ്സ് താഴ്വരയുടെ മനോഹരമായ കാഴ്ച പ്രദാനം ചെയ്യുന്നു. തെക്കുഭാഗത്തേക്കി ബാഗോ റോഡ് ഉൾപ്പെടെയുള്ള വനറോഡുകളിലൂടെ ഇവിടെ എത്താം. 

ഈ ദേശീയോദ്യാനത്തിൽ കണ്ടെത്താൻ സാധിക്കുന്ന പക്ഷികൾ ഇവയാണ്: ആസ്ട്രേലിയൻ മാഗ്പികൾ  (Cracticus tibicen), ഗോൾഡൻ വിസിലറുകൾ  (Pachycephala pectoralis), ഗ്രേ ഫാൻടെയിലുകൾ  (Rhipidura), കോകബുരാകൾ (genus Dacelo), ലാർജ്-ബൈൽഡ് സ്ക്രബ്വ്രെനുകൾ (Sericornis magnirostris), സ്പോട്ടെഡ് പാർഡലോറ്റ്സുകൾ (Pardalotus punctatus), പൈഡ് കുറാവോങ്ങുകൽ (Strepera graculina), സ്റ്റ്രയേറ്റഡ് തോൺബിലുകൾ (Acanthiza lineata), വൈറ്റ്-ബോവ്ഡ് സ്ക്രബ്വ്രെനുകൾ (Sericornis frontalis). 

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ചന്ദോലി ദേശീയോദ്യാനം

ഇന്ത്യയിലെ മഹാരാഷ്ട്രസംസ്ഥാനത്തെ സാംഗ്ലി, കോലാപ്പൂർ, സത്താര എന്നീ ജില്ലകളിലായി വ്യാപിച്ചുകിടക്കുന്ന ദേശീയോദ്യാനമാണ് **ചന്ദോലി ദേശീയോദ്യാനം** (മറാത്തി: चांदोली राष्ट्रीय उद्यान). 317.67 ചതുരശ്രകിലോമീറ്ററാണ് ഈ ദേശീയോദ്യാനത്തിന്റെ വലിപ്പം. ഇത് ഒരു ലോകപൈതൃകകേന്ദ്രമാണ്. 2004 മെയിലാണ് ഈ ദേശീയോദ്യാനം പ്രവർത്തനമാരംഭിച്ചത്. 1985 മുതൽ ഇവിടെ ഒരു വന്യജീവിസങ്കേതം ഉണ്ടായിരുന്നു. 

സഹ്യാദ്രി കടുവ സംരക്ഷണകേന്ദ്രത്തിന്റെ തെക്കേ അറ്റം ചന്ദോലി ദേശീയോദ്യാനവുമായി ചേരുന്നു കൂടാതെ കൊയ്ന വന്യജീവിസംരക്ഷണകേന്ദ്രം വടക്കുഭാഗത്തും സ്ഥിതിചെയ്യുന്നു.

## സഹ്യാദ്രി കടുവ സംരക്ഷണ കേന്ദ്രം

ചന്ദോളി ദേശീയോദ്യാനവും കൊയ്ന വന്യജീവി സംരക്ഷണ കേന്ദ്രവും ചേരുന്ന സഹ്യാദ്രി കടുവ സംരക്ഷണ കേന്ദ്രം 741.22 ചതുരശ്രകിലോമീറ്ററാണ്. ദേശീയ കടുവ സംരക്ഷണ അതോറിറ്റി ഈ പ്രദേശത്തിനെ പ്രൊജക്റ്റ് ടൈഗർ കടുവ സംരക്ഷണ പ്രദേശമായി 2007 മെയ് 21 ൽ പ്രഖ്യാപിച്ചു. 9 കടുവകളും 66 പുള്ളിപ്പുലികളും സഹ്യാദ്രി കടുവ സംരക്ഷണകേന്ദ്രത്തിലുള്ളതായി കരുതുന്നു.

## സ്ഥാനം
ചന്ദോലി അണക്കെട്ടിനടുത്തായി അക്ഷാംശം 73°40' നും 73°53' കിഴക്ക് നും രേഖാംശം 17°03'നും 17°20' വടക്ക് ഉം ആയി തെക്കേ മഹാരാഷ്ട്രയിലെ സാംഗ്ലി ജില്ലയിലാണ് ചന്ദോളി ദേശീയോദ്യാനം സ്ഥിതിചെയ്യുന്നത്. കൊയ്ന വന്യജീവി സംരക്ഷണകേന്ദ്രത്തിനും രാധാനഗരി വന്യജീവി സംരക്ഷണകേന്ദ്രത്തിനും ഇടയിലായാണ് ചന്ദോലി ദേശീയോദ്യാനം. ഇവയെല്ലാം ചേർന്ന് സഹ്യാദ്രി കടുവ സംരക്ഷണകേന്ദ്രം രൂപപ്പെടുന്നു. 

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ഇന്ത്യയിലെ ദേശീയോദ്യാനങ്ങൾ
വർഗ്ഗം:മഹാരാഷ്ട്രയിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ആർത്തവ ശുചിത്വ ദിനം

**ആർത്തവ ശുചിത്വ ദിനം** (**MHD** or **എം എച്ച് ദിനം**) എന്നത് മേയ് 28ന് നടത്തുന്ന വാർഷിക ബോധവൽക്കരണ ദിനം, അയിത്തത്തെ നീക്കാനും സ്ത്രീകൾക്കും മുതിർന്ന പെൺകുട്ടികൾക്കും  ശരിയായ ആർത്തവചക്രത്തിന്റേയും ശുചിത്വ നിർവഹണത്തിന്റേയും പ്രാധാന്യം മനസ്സിലാക്കിക്കുവാനും വേണ്ടിയുള്ളതാണ്. ഇത് തുടങ്ങിയത് 2014ൽ ജർമ്മനിയിലെ സർക്കാരിതര സംഘടന വാഷ് യുണൈറ്റഡ് ആണ്. ഈ സംരംഭം ലോകമെമ്പാടുമുള്ള 270ൽ പരം സഹകാരികളുടെ കൈത്താങ്ങുണ്ട്. ഈ ദിനം പൂർണ്ണത നേടുന്നത് ലോക കൈകഴുകൽ ദിനവും, ലോക ശുചിമുറി ദിനവും ചേരുംമ്പോഴാണ്.. 5/28 ആയി തിരഞ്ഞെടുത്തത് ഒരു സ്ത്രീയുടെ ശരാശരി മാസമുറ 5 ദിവസവും 28 ദിവസം കൂടുമ്പോൾ ആവർത്തിക്കുന്നതുകൊണ്ടുമാണ്.

## അവലംബം

 
## പുറത്തേക്കുള്ള കണ്ണികൾ
* Official page of Menstrual Hygiene Day
* Documents about menstrual hygiene management in library of Sustainable Sanitation Alliance
ലോക ശുചിമുറി ദിനം

**ലോകശുചിമുറി ദിനം** (**WTD**) എന്നത` എല്ലാ വർഷവും നവംബർ 19ന് ഞ്ചരിക്കുന്ന പരിപാടിയാണ്. ശരിയായ ശുചീകരണത്തിന്റെ പ്രാധാന്യം ശ്രദ്ധ ചെലുത്തുന്നതിനും എല്ലാവർക്കും വൃത്തിയുള്ളതും സുരക്ഷിതവുമായ ശുചിമുറികൾ പ്രാപ്യമാക്കാൻ വേണ്ടി ബോധ്യപ്പെടുത്തുവാനും വേണ്ടിയാണ്. 2001ലെ ലോക ശുചിമുറി സംഘടനയാണ് ആദ്യമായി ഈ പരിപാടി തുടങ്ങിയത്. ലോക ശുചീകരണത്തിന്റെ അപകടനിലയെപറ്റി ലോകത്തിന്റെ ശ്രദ്ധ് ആകർഷിക്കുന്നതിനായി മാറ്റിവച്ചതാണ്. അതിനുശേഷം അതിന്റെ ലക്ഷ്യം വളർന്ന് ലോക സഹകാരികളുടെ അംഗീകാരം  നേടുകയും, 2013ൽ ഐക്യ രാഷ്ട്രസഭ **ലോകശുചിമുറി ദിനത്തെ** അംഗീകരിച്ച് ഒരു ഔദ്യോഗിക ഐക്യ രാഷ്ട്ര സഭ യുടെ അന്തരാഷ്ട്ര ദിനമാക്കി തീരുമാനമെടുത്തു. (യു.എൻ തീരുമാനം A/67/L.75).

 
## അവലംബം
ബാബിയ ഗോറ ദേശീയോദ്യാനം

**ബാബിയ ഗോറ ദേശീയോദ്യാനം** (Polish: *Babiogórski Park Narodowy*) പോളണ്ടിലെ 23 ദേശീയ പാർക്കുകളിൽ ഒന്നാണ്. ഈ ദേശീയോദ്യാനം രാജ്യത്തിൻറെ തെക്കൻ പ്രദേശത്ത് സ്ലോവാക്കിയ അതിർത്തിയിലെ ലെസ്സർ പോളണ്ട് വോയിവോഡെഷിപ്പിൽ സ്ഥിതിചെയ്യുന്നു. ദേശീയോദ്യാനത്തൻറെ മുഖ്യ കാര്യാലയം സ്ഥിതിചെയ്യുന്നത് സവോജ വില്ലേജിലാണ്.

31.98 ചതുരശ്രകിലോമീറ്റർ  (33.92 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനത്തിലെ വനഭൂമിയുടെ വിസ്തൃതി 31.98 കിമീ2 (12.35 ചതുരശ്ര മൈൽ) ആണ്.  ഈ പാർക്ക് ബാബിയാ ഗോരാ മാസിഫിൻറെ വടക്കൻ  പ്രദേശങ്ങളും തെക്കൻ ഭാഗത്തിൻറെ ഏതാനും പ്രദേശങ്ങളും ഉൾക്കൊള്ളുന്നു. ഇതിലെ ഏറ്റവും ഉയരമുള്ള ഭാഗം ഒറാവാ ബെസ്‍കിഡ്സ് പർവ്വതനിരയിലെ (ഡയാബ്ലാക്ക് എന്നും അറിയപ്പെടുന്നു) 1,725 മീറ്റർ (5,659 അടി) ഉയരമുള്ള ഭാഗമാണ്. മാസിഫിൻറെ സ്ലോവാക് ഭാഗത്ത് "ഹോർണ് ഒറാവ പ്രൊട്ടക്റ്റഡ് ലാൻഡ്സ്കേപ്പ് ഏരിയ" എന്ന പേരിൽ ഒരു സംരക്ഷിത പ്രദേശം നിലനിൽക്കുന്നുണ്ട്. ബാബിയാ ഗോറ റിസർവ് സൃഷ്ടിക്കപ്പെട്ടതിനുശേഷം, 1933 ൽ ബാബിയ ഗോറയുടെ ഭാഗങ്ങൾക്കു നിയമപരമായി പരിരക്ഷണം ലഭിക്കുവാൻ തുടങ്ങി. 1954 ഒക്ടോബർ 30 ന് ഇതൊരു ദേശീയോദ്യാനമായി പ്രഖ്യാപിക്കപ്പെട്ടു. 1976 മുതൽ "മാൻ ആൻറ് ബയോസ്ഫിയർ (MaB) പ്രോഗ്രാമിനു കീഴിൽ  ഇതൊരു ജൈവ സംരക്ഷണ മേഖലയായി യുനെസ്കോയുടെ പട്ടികയിൽ ഉൾപ്പെടുത്തിയിട്ടുണ്ട്. ജൈവ സംരക്ഷണ റിസർവ് മേഖല 2001 വിപുലീകരിച്ചിരുന്നു.

## അവലംബം

വർഗ്ഗം:പോളണ്ടിലെ ദേശീയോദ്യാനങ്ങൾ
ബാൾഡ് റോക്ക് ദേശീയോദ്യാനം

ഓസ്ട്രേലിയയിലെ ന്യൂ സൗത്ത് വെയിൽസിന്റെ വടക്ക്, ക്യൂൻസ് ലാന്റിന്റെ അതിർത്തിയിലായി റ്റെന്റർഫീൽഡിന്റെ കുറച്ചു വടക്കായുള്ള ദേശീയോദ്യാനമാണ് **ബാൾഡ് റോക്ക് ദേശീയോദ്യാനം**. ഈ അതിർത്തി പടിഞ്ഞാറുള്ള പാറയ്ക്കു മുകളിലൂടെ കടന്നുപോകുന്നു. അതിർത്തിയുടെ അപ്പുറത്തായുള്ള ഗിരാവീൻ ദേശീയോദ്യാനം ഈ ദേശീയോദ്യാനത്തിന്റെ തുടർച്ചയാണ്. 

ഈ ദേശീയോദ്യാനത്തിന് ഈ പേരു ലഭിക്കുന്നതിലെ അതിലെ ഏറ്റവും പ്രശസ്തമായ ആകർഷണമായ ബാൾഡ് റോക്കിൽ നിന്നാണ്. തറനിരപ്പിൽ നിന്നും ഏകദേശം 200 മീറ്റർ ഉയർന്ന കാണപ്പെടുന്ന ഇത് ഗ്രാനൈറ്റിനാൽ നിർമ്മിതമാണ്. ഏകദേശം 750 മീറ്റർ നീളവും 500 മീറ്റർ വീതിയും ഉള്ള ഇത് ആസ്ത്രേലിയയിലെ തന്നെ ഏറ്റവും വലിയ ഗ്രാനൈറ്റുകൊണ്ടുള്ള ഏകശിലാരൂപമാണ്.  

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
സങ്കട മോചൻ ഫൗണ്ടേഷൻ

**സങ്കട മോചൻ ഫൗണ്ടേഷൻ** (SMF) ഗംഗയിലെ മാലിന്യത്തെ വൃത്തിയാക്കുന്നതിന് ഗംഗയെ സംരക്ഷിക്കുന്നതിന് സമർപ്പിക്കപ്പെട്ട സർക്കാരിതര സംഘടനയാണിത്. വാരണാസിയിലെ സങ്കട മോചൻ ഹനുമാൻ ക്ഷേത്രത്തിന്റെ മതപരമായ ദൗത്യമാണ്, ഈ പ്രകൃതി സംരക്ഷണ ദൗത്യം. അന്തരിച്ച വീർ ഭദ്ര മിശ്രയായിരുന്നു രണ്ടിന്റേയും മാനേജർ
മിശ്രയ്ക്ക് 1992ൽ ഐക്യരാഷ്ട്ര സഭയുടെ പരിസ്ഥിതി പരിപാടി (UNEP)യുടെ  "ഗ്ലോബൽ 500 റോൾ ഓഫ് ഓണർ" നൽകുകയുണ്ടായി.ആസ്ത്രേലിയൻ പരിസ്ഥിതി കൂട്ടായ്മയായ ഓസ് ഗ്രീനുമായി (Oz Greene) ചേർന്ന്  "സ്വച്ച് ഗംഗ അഭിയാൻ" എന്ന പരിപാടി നടത്തിവരുന്നു. അതിന്റെ രജത് ജൂബിലി 2007 നവംബർ 3-4 ആയി ആഘോഷിക്കുകയുണ്ടായി.

## അവലംബം

 
## പുറത്തേക്കുള്ള കണ്ണികൾ
* 
* Clean the Ganges - Ecoworld 
* India Water Crisis - ABC Australia
* Corporators' Workshop by SMF
ബെല്ലിംഗർ നദി ദേശീയോദ്യാനം

ഓസ്ട്രേലിയയിലെ ന്യൂ സൗത്ത് വെയിൽസിൽ സിഡ്നിയിൽ നിന്ന് 410 കിലോമീറ്റർ വടക്കായുള്ള ദേശീയോദ്യാനമാണ് **ബെല്ലിംഗർ നദി ദേശീയോദ്യാനം**.  ഈ ദേശീയോദ്യാനത്തിന്റെ പ്രധാന ആകർഷണം ബെല്ലിംഗർ നദിയും അതിന്റെ ഉയർന്ന സ്ഥലങ്ങളിലുള്ള നശിപ്പിക്കപ്പെടാത്ത വനവുമാണ്.

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ബെൻ ബോയ്ഡ് ദേശീയോദ്യാനം

ഓസ്ട്രേലിയയിലെ ന്യൂ സൗത്ത് വെയിൽസിൽ,  സിഡ്നിയിൽ നിന്ന് 282 കിലോമീറ്റർ തെക്കായുള്ള ദേശീയോദ്യാനമാണ് **ബെൻ ബോയ്ഡ് ദേശീയോദ്യാനം**.

## ചരിത്രം
ന്യൂ സൗത്ത് വെയിൽസിന്റെ ഏറ്റവും തെക്കൻ തീരത്ത് തിമിംഗിലവേട്ട, കൃഷി എന്നിവയുൾപ്പെടെ വ്യത്യസ്തമായ താത്പര്യങ്ങൾ ഉണ്ടായിരുന്ന ബെൻ ബോയ്ഡ് എന്ന സംരംഭകന്റെ പേരിൽ നിന്നാണ് ഈ ദേശീയോദ്യാനത്തിന് ഈ പേരു ലഭിക്കുന്നത്. 1971 ലാണ് ഈ ദേശീയോദ്യാനം സ്ഥാപിതമാകുന്നത്. യഥാർത്ഥത്തിൽ 8,900 ഹെക്റ്റർ സ്ഥലത്ത് വ്യാപിച്ചികിടക്കുന്ന ഈ ദേശീയോദ്യാനം 10,486 ഹെക്റ്റർ സ്ഥലത്തായി വികസിപ്പിച്ചു. 
  

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ബിയമാങ്ഗ ദേശീയോദ്യാനം

ഓസ്ട്രേലിയയിൽ ന്യൂ സൗത്ത് വെയിൽസിൽ,  സിഡ്നിയിൽ നിന്ന് 307 കിലോമീറ്റർ തെക്കായുള്ള ദേശീയോദ്യാനമാണ് **ബിയമാങ്ഗ ദേശീയോദ്യാനം**. ഉല്ലദുല്ലയിൽ നിന്ന് മെരിംബുലാ വരെയുള്ള പക്ഷികളുടെ പ്രധാനപ്പെട്ട മേഖല ഇതിൽ ഉൾപ്പെടുന്നു. ഷിഫ്റ്റ് തത്തകളുടെ പ്രാധാന്യം മൂലം ബേർഡ് ലൈഫ് ഇന്റർനാഷനൽ ഇതിനെ പരിഗണിച്ചിട്ടുണ്ട്. 

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ